
FOR di oranan di madruga, awa 
a cuminsa cay. E tabata un awa 
torencial cu a cay riba nos isla, 
y den minimo di tempo, Aruba 
tabata practicamente bao di awa 
cu cantidad di problema. Na San 
Nicolas, for di prome oranan di 
madruga, coriente a bay. Despues 
informacion a drenta, cu tin varios 
cas a haya dano di awa, p.e. na Pos 
Chiquito, Jucuri, Madiki, pa men- 
ciona aigun. Cruz Cora a cay aden, 
pa yuda. Trafico ta paralisa y den 
dia, mas distrito a perde coriente. 
Y un biaha mas, esaki tabata djis 
un awa torencial y sigur no un tor- 
menta tropical. Pesey Dios spaar 
nos di un horcan. Pasobra ta un 
desaster e lo bira, pasobra Aruba 
no ta prepara. 


Tur sospechoso presenta dilanti di HC nan detencion a heda prolonga 




VARIOS di e sospecho- 
nan aki, acusa di e.o. 
maltrato, violencia, tra- 
ficacion di droga, ape- 
sar di e yobida fuerte, a 
presenta ayera mainta 
dilanti di Huez Comisa- 
rio, kende a dicidi di 
prolonga detencion di 


/ 


nan tur. 

CdM a ratifica decision pa tin moratorio pa construccion di mas condo y timeshare, pero 

Mester investiga kico ta pasando realmente, pa cual esey 
no ser ehecuta pa complace cu kende(nan) 


POBER e tortuganan cu tur aha ta bin pone webo 
na Eagle Beach. E tortuganan den futuro lo trompica 
riba tur e parasol, palapa y huespednan di Marriott 
su tercer proyecto di timesharing na Aruba. 
Gobierno te ainda no a siha su les di loke a pasa na 
Hadicurari. Pa colmo de los colmos, dia 3 juli 2008, 
Ministero di Infrastructura, drs. Marisol Lopez Tromp 
a manda e recomendacion di e asina yama Comision 
di Condominio y Timesharing, fecha 25 mei 2007, 
pa Conseho di Minister pa nan tuma un decision pa 
ratifica y publica un moratorio riba construccion di 
mas proyecto di hotel, timeshare y condominio. 

Den e reunion di 8 di juli 2008 (referencia BE—18/ 
OB) di Conseho di Minister (CdM) a ratifica e mora¬ 
torio manera recomenda p’e Comision di Condominio 
y Timesharing. 

E decision di CdM tambe ta pa publica e maneho nobo 
relaciona cu e moratorio. 

E Minister di Infrastructura, durante un entrevista 
riba un otro topico -en passant- a menciona cu lo bin 
un moratori pa mas proyecto di condominio y time¬ 
sharing. Sinembargo mescos cu t’e caso cu e nota di 
maneho di november 2007, e moratorio tampoco a 
wordo oficialmente formalisa den un decreto ministe- 
rial y publica debidamente den medionan di prensa 
local. Por que sera? 

Aki e rabo di porco ta cuminza krul. Campanador y 
coordinadornan di Minister di Husticia, Rudy Croes, 
kendenan desde e rancamento di e polisnan drumi for 
di riba caminda ta vigilando e pasonan di Minister di 
Infrastructura, drs. Marisol Lopez-Tromp di serca, a 


bai bela yen y rabia serca e mandatario di husticia. 
Con por ta cu un sponsor grandi di Minister di Hus¬ 
ticia, ya pa basta aha ta rogando Gobierno pa dun’e 
cambio di uso di e derecho di erfpacht pa traha un 
proyecto di condominio na Surfside riba e tereno di 
Havana Nightclub y su peticion no ta wordo acepta 
y honra? 

E amigo/patronisador di Minister di Husticia no por 
haya e cambio di uso di e tereno pa por ehecuta su 
plannan. 

Mientrastanto pa Marriott/Cayco/Aruba Sands N.N. 
si, Minister di Infrastructura, drs. Marisol Lopez- 
Tromp aparentemente a doblega y a duna permiso. 
Maia lenguas ta pretende cu den e transaccion ey 
tin varios miyones (mas cu 6.000.000 florin) envo- 
lucra. 

Pa colmo e popchi Barbie dono di Vivendus N.V., cual 
empresa ta fungi como intermediario den e deal aki, 
no tin simpatia p’e partido geel. Es mas su famia no ta 
pela o parti un boonchi cu e hendenan di MEP. 

E arogancia cu di e actornan envolvi den e asunto di 
Aruba Sands NV. ta despleha, ta tipifica y ta muestra 
cu nan no tin respet pa Gobierno, pesey nan no trata 
gobernantenan cu modalnan di decencia y respet. 
Gerencia di Marriott Vacation Club International na 
Aruba ta “fire and hire” Arubianonan na nan antoho. 
Pa yena wowo di gobernantenan cu nan ta haci nan 
best pa emplea hendenan local, nan ta usando posi- 
bel plannani di futuro como un chupa bebe cerca e 
aplicantenan local. Maske cu Marriott sa hopi bon 


cu ya casi nan no tin mas timesharing pa bende, 
nan to bisando e aplicante y futuro bendedornan di 
timaharing cu pa fail 2009 (pues herfst di 2009) nan 
lo cuminza bende nan di tres proyecto di timeshare 
na Aruba. 

E construccion di a proyecto en cuestion lo ta hopi 
avanza pa tal fecha. 

Ta pa casualidad nan ta usando fail 2009? O esey 
tin di haci cu eleccion di september 2009? Ya nan a 
compromete nan mes pa cumpra kaarchi di bingo, 
koffiemorgcn, rifa di motocyle o auto? 

Manera por corda Diariofor di comienzo a cuestiona 
e hipoteca cu Abundance a facilita e Ministro di 
Infrastructura, drs. Marisol Lopez-Tromp y a trata 
di pone un link entre e hipoteca y Aruba Sands N.V. 
Aunque tin un silencio hermetico rond di Abundance, 
aparentemente e Banco multinacional cu su oficina 
principal na Hulanda, kende ta dono di e banco 
Hulandes-Caribense na Cuba, ta conduciendo un 
investigacion profundo riba e “handel en wandel” di 
e ex-dirigentenan di e hanco cu a wordo poni riba e 
blacklist na Merca. 

Nan ta rastreando e fluho y/o canalizacion di placa 
pa Abundance offshore di cual e accionistanan lo tin 
vineulo familiar cu e minister ya menciona. 
Supuestamente ta buscando informacion di cuen- 
tanan bancario na Orco Bank o First Caribbean Bank 
na Corsow. 

Si tene puitonan demasiado tempo bao di e macuto, 
nan ta crece y bira poléehi, y cu nan propio forza, nan 
ta bolter e macuto pa sali fo’i ey bao. 








Awe caso malversacion 
Lands Laboratorio 
den Corte 


AWE mainta e sospechosonan 
den e caso di malversacion na 
Lands Laboratorio ta presenta 
den Corte. Ta trata aki di Mario 
Faro, Yolanda Vrolijk y Jacque¬ 
line Geerman. 

Faro, Vrolijk y Geerman ta 
wordo acusa di como ambten- 
aar of persona den servicio pub- 
lico, nan so of conhuntamente 
cu otronan, ripitida y intencio- 
nalmente malversa sumanan di 
placa den e periodo di februari 
1997 te november 2007 y/of a 
permiti pa otronan haci esey y/ 


of a sirbi como complice. 
Tambe nan ta wordo acusa di a 
ripitidamente traha bestelbon 
y/of inkooporder y/of factura 
y/of ofertanan falso o falsifica 
esakinan den e periodo di feb¬ 
ruari 1997 te november 2007. 
Yolanda Vrolijk y Jacqueline 
Geerman ta wordo acusa di 
nan so of conhuntamente cu 
otronan, ripitida y intencio- 
nalmente haci uso di e bestel¬ 
bon-, inkooporder, factura y/ 
of ofertanan falsifica aki den 
e periodo di februari 1997 te 


november 2007. Faro, Vrolijk, 
y Geerman ta wordo acusa 
di tabatin un suma di mas of 
menos 5.821.455,86 dollar na 
man y/of a entrega e placa aki 
y/of a haye, di cual nan tabata 
sa cu el a bin di malversacion y/ 
of falsificacion como ambtenaar 
den e periodonan di februari 
1997 te 11 di mei 2006 y di 12 di 
mei 2006 te november 2007. No 
ta conoci si tratamento di e caso 
lo bay tuma lugar of si esaki un 
biaha mas lo wordo posponi 
pendiente mas investigacion. 

Rudy Lampe na e 11 parlamentarionan di MEP relaciona cu e centro cardiologico 


“Bo ta scohe pa negoshi di Booshi of bo ta scohe 

pa interes di pueblo di Aruba” 



LIDER di fraccion di RED, 
Rudy Lampe papiando di e 
centro cardiologico anuncia 
dor di Minister Booshi Wever 
na Centro Medico na San Nico¬ 
las a duna di conoce cu ayera 4 
di september lo mester a tuma 
lugar e vragenuur na Parla¬ 
mento p’asina e contesta pre- 
guntanan di fraccion di RED 
riba e centro cardiologico. 
Lamentablemente e vragen¬ 
uur aki a keda postponi te dia 
11 di september pa ll’or di 
mainta. 

Lampe ta indica cu den un un 
corant local a wordo publica 
cu minister Wever a anuncia 
cu dia 12 di september lo pone 
e promer piedra di e centro 
cardiologico aki, y RED ta 
spera cu esaki lo ta e promer 
y ultimo piedra di esaki, pa- 
sobra e proyecto aki no por 



bay dor pasobra tin hopi duda 
alrespecto. 

Minister Wever a anuncia 
tambe, segun Rudy Lampe, cu 
maske cu hospital a indica cu 
e proyecto aki ta iresponsabel, 
cu e proyecto aki ta sigui. 

Rud Lapme ta cuestiona e 
posicion di e minister en cues- 
tion, pero tambe esnan di AZV. 
Wever lo a bisa cu ta minister 
ta manda den AZV, y lider di 
RED ta puntra ta con por ta po- 
sibel cu tin profesionalnan cu 
ta pone nan profesionalismo 
un banda simplemente pa si¬ 
gui deseo di Minister Wever. 
Minister di Salud a duna ordo 
na AZV pa indica na hospital 
cu ta prohibi hospital pa bay 
contra di e proyecto di centro 
cardiologico y cu AZV lo tuma 
medida si hospital continua cu 
su plan pa duna tratamento 


cardiologico na hospital mes. 
No ta solamente hospital, cu 
ta un instancia profesional, 
a indica cu e proyecto aki ta 
uno iresponsabel caminda 
ta construi un centro cardio¬ 
logico leu for di hospital, pero 
tambe tabatin un reunion 
den Parlamento cu presencia 
di parlamentarionan di MEP 
cu a tuma lugar dia 27 di 
augustus cu e organizacion 
di enfermeronan di Aruba. 
Nan tambe a indica cu no ta 
prioridad pa Aruba pa tin un 
centro cardiologico, cu ta mas 
prioritario pa Aruba pa duna 
un mihor organizacion na e 
cuido pa ancianonan pasobra 
tin un lista di espera cu mas di 
200 hende cu ta wardando pa 
haya un lugar na un cas di cui¬ 
do di anciano. Otro prioridad 
ta pa tin un centro pa cuido di 
esnan cu ta padece di un en- 
fermedad psiquiatrico. Mescos 
ta prioridad pa Aruba tin un 
instituto pa atende muchanan 
y esnan cu tin cierto deficien- 
cia y mester di cuido especial. 
Tambe mester cu urgencia un 
centro pa atencion di adicto- 
nan ambulante cu tambe ta 
padece di e enfermedad ey. 
Igualmente Lampe a indica cu 
mescos cu no ta prioridad pa 
traha un centro cardiologico 
na Aruba, tampoco ta pa traha 


un hospital nobo. 

Sumando un otro nomber na 
esnan cu tin duda riba e centro 
cardiologico, Rudy Lampe a 
menciona e cardiologo Ar- 
ubano Dr. Sprok cu ta inter- 
nacionalmente reconoci. El a 
indica cu ta hopi importante 
pa analiza si e gastonan di 
inversion y mantenimiento y 
operacional di e clinica aki lo 
ta den balance cu e cantidad 
di pacient cu ta bay haya trato 
eynan. E dokter aki ta pidi un 
feasibility study. 

Lider di RED ta spera cu minis¬ 
ter Wever a cancela e reunion 
den Parlamento pasobra el 
lo mester traha y presenta 
den Parlamento un feasibility 
study di e centro cardiologico 
aki. RED ta spera cu otro si¬ 
man Parlamento por haya e 
informacionnan cu nan ta 
pidiendo. 

Mas aleu Lampe a indica cu 
Wever lo a indica cu inten- 
cion di e centro aki tambe 
lo ta pa promove turismo 
medico, pero den pasado Cli¬ 
nica Posada a bin tambe cu e 
mesun pensamento aki y e no 
a funciona. 

Mientras tanto tin acuerdonan 
firma cu clina Fundacardio 
di Valencia, segun Lampe, 
caminda cu ni sikiera nan 
website ta funciona. Tambe e 


politico ta indica cu tin hopi 
duda riba e calidad di e centro 
aki, pasobra na Venezuela mes 
nan ta bisa cu tin otronan cu ta 
di mucho mihor calidad. Pesey 
Lampe ta bisa cu e dokternan 
aki no tin e reconocemento 
internacional pa bay atrae 
loke Minister Wever ta pone 
como un di su obhetivonan, 
esta turismo medico. 

Mas aleu, Rudy Lampe ta bisa 
cu contrario na baha gastonan 
di AZV e proyecto aki lo bay 
aumenta e gastonan. Minister 
Wever lo a declara tambe cu 
durante un siman ta trese e 
dokternan aki for di Valencia 
y durante 3 siman lo haci op- 
eracionnan mas chikito eynan 
pa e por bira viabel, es decir, ta 
aumenta e gastonan pa AZV 
pa e centro por run y esaki no 
por ta na interes di pueblo di 
Aruba. 

RED tin e conviccion cu si 
e proyecto aki bay dor e lo 
bira un otro fracaso manera 
e proyecto esun di Dump cu 
a costa miyones di florin. 
Pesey Rudy Lampe ta haci un 
apelacion na e 11 miembro- 
nan di fraccion di MEP para 
e proyecto aki. “Bo ta scohe 
pa negoshi di Booshi of bo ta 
scohe pa interes di pueblo di 
Aruba”. 

Ley di ensenansa obligatorio ta pega atrobe serca Minister 

di Ensenansa for di april 2007 


LIDER di MPA, Monica Kock a elabora riba ense¬ 
nansa obligatorio. E ta indica cu MPA hopi biaha a 
yega di trese e punto dilanti di ensenansa obligatorio. 
Na 2001 e ley aki a wordo entrega na Parlamento, es 
decir 7 aha pasa. 

Na 2002 Parlamento a haci su preguntanan y e ley 
a bay bek pa gobierno. For di e tempo ey e ley aki a 
keda den lachi di minister y for di momento cu MPA 
a drenta Parlamento, como tambe otro coleganan a 
trese dilanti e punto cu e ley aki mester pasa pasobra 
e ta hopi importante. 

Consecuencia di tur e persistencia di MPA minister a 
contesta e preguntanan na maart 2007, Parlamento 
a ricibi e contestanan y den menos di un siman Par¬ 
lamento a trata e contestanan di e minister concerni. 
Pero na maart 2007 fraccion di MEP a pospone e 
tratamento di e ley aki y awor esaki ta para indefini- 
damente. 

Dia 3 di april 2007 Parlamento a manda un carta pa 
e minister concerni di con e ta bay ehecuta e parti di 
ensenansa obligatorio y con e ta bay ehecuta e parti 
financiero di dje. Esaki pasobra a wordo bisa cu e 
ley lo pasa y lo cuminsa ehecute na 2007, pero ora 


a wak e presupuesto di e ana ey no tabatin ningun 
placa disponibel pa e ley aki, mescos por wak den 
presupuesto 2008. 

For di e dia cu e carta a wordo manda, Parlamento y 
pueblo ta wardando pa un paso wordo tuma. Via un 
decreto ministerial minister a instala un comision dia 
13 di april 2007. E comision aki den un periodo di 3 
luna lo mester a presenta un plan di con pa ehecuta e 
ley di ensenansa obligatorio, es decir, pa juli 2007 tur 
cos lo mester tabata cla, pero awe, september 2008 
por mira cu e ley aki ta parse di a drumi atrobe of a 
bolbe den un lachi. 

MPA ta insisti un biaha mas pa gobierno haci algo, 
pasobra minister mester contesta Parlamento y tanten 
cu esaki no ta e caso, Parlamento no por sigui mas cu 
e tratamento di e ley. Pesey Monica Kock ta bisa cu 
e ley aki ta den man di minister Tromp atrobe desde 
aha pasa april 2007. 

Lider di MPA ta spera cu e ley aki por pasa ainda 
promer cu eleccion otro aha, p’asina por tin un her¬ 
ment mas den tereno di ensenansa. E ta bisa si cu e ley 
aki no lo bay soluciona tur nos problemanan relaciona 
cu nos muchanan, pero e ta un herment si, pasobra tin 
un problema masha grandi mes di drop outs, much¬ 


anan cu no kier bay scol mas. Tin alrededor di 3 mil 
mucha cu no ta bay scol y no ta trahando tampoco y 
e chensnan ta grandi cu e muchanan aki bay riba un 
caminda no deseabel. 

Den mesun cuadro Monica Kock ta indica cu gobi¬ 
erno no tin ningun plan tampoco pa e muchanan cu 
ta drop out. E ta expresa cu for di 2006 MPA a bin ta 
puntrando e minister concerni riba esaki, pero e unico 
contesta cu a haya ta cu e ta bay stimula e muchanan 
pa keda na scol. Pero e problema di MPA no ta cu e 
muchanan cu ta na scol, e ta cu e muchanan cu a di- 
cidi di no bay scol mas, kico e plannan di e minister 
ta pa cu nan, con ta salvaguardianan of e ta considera 
cu nan ta perdi caba y ta give up riba nan. Esaki ta 
algo cu MPA sigur no ta haci y tin e pensamento riba 
e sociale plicht na unda e mucha cu no kier bay scol 
tin cu bay traha na un lugar caritativo of den un lugar 
social manera un centro di anciano. 

MPA ta kere cu si bin cu algo asina den un periodo di 
6 luna e mucha aki lo dicidi di bay scol bek, pasobra 
el lo prefera di bay scol en bes di traha, of di otro 
banda e mucha lo bisa cu e ta gusta e trabou y el lo 
sigui cune. Por lo menos asina por bisa cu e mucha 
no ta bay perdi. 


Na WEB Aruba NV 

Banda di molina di biento, otro 
tipo di energia alternativa ta 
den den estudio 

KELVIN Augustin, relacionista publico di WEB Aruba NV, 
despues di e reunion entre gerencia di e compania cu miembro- 
nan di partido AVP a comenta cu WEB ta sumamente contento 
di por ricibi partidonan, instancianan y interesadonan pa duna 
informacion y di biaha aclarea cualkier pregunta cu por tin. 

Di e forma aki ta haya e oportunidad di splica detayadamente 
kico ta e maneho di WEB Aruba NV, kico ta e ideanan, kico ta e 
proyectonan na tur esnan cu ta interesa. 

Pa loke ta e temanan trata durante e reunion, el a indica cu a 
papia riba e maneho di WEB pa cu energia, e proyectonan di 
molina di biento, sea water air conditioning, en resumen, riba tur 
e posibilidadnan cu tin na Aruba pa cu energia y informacionnan 
cu tin interes pa cu nan den comunidad. 

Despues di esaki el a menciona cu ta trahando riba e proyecto di 
molinanan di biento na Vader Piet cu lo produci alrededor di 18 
mega watt cu ta 18% di e demanda average di Aruba. E proyecto 
aki lo por bin cla otro aha y asina posiblemente e clientela lo por 
bay sinti algo. 

Pa loke ta uso di pich y petcoke, Augustin a indica cu nan ta keda 
den estudio, pasobra tin cambionan na mundo continuamente, 
tin cambionan den tecnologia continuamente, pesey WEB Aruba 
NV ta keda vigila tur e desaroyonan ey y ta keda busca tur e al- 
ternativanan pa por yega na mehora e calidad di bida y prijsnan 
di energia na nos isla. 


Fraccion di RED ta condena decision di Raad 
van State pa bin cu verwijs index pa Antiyano 

y Arubiano 

Intencion ta pa hiba e caso di discriminacion aki na nivelnan internacional 


RUDY Lampe, lider di RED a comenta riba e 
verwijs index pa e hobennan Antiyano y Arubano 
cu lo continua despues di a haya aprobacion di 
Raad van State. 

Su comentario ta cu ta cu tristeza a tuma nota 
di e decision di Raad van State, cual e ta haya 
sumamente lamentabel. Un decision cu ta bay 
contra di lo cual e bestuursrechter a dicidi cu a 
cualifica den promer instancia cu e verwijs index 
cu ta registra Antiyano y Arubiano a base di nan 
raza, di nan origen etnico como un discrimina¬ 
cion racista. 

Fraccion di RED ta denuncia y condena e plan aki 
di gobierno Hulandes. “Si tin balor pa nos ta den 
Reino Hulandes ta pasobra nos tur ta igual, nos 
tur tin e mesun derecho social economico. Nos tur 
ta Hulandes, nos tur ta carga e nacionalidad Hu¬ 
landes y nos tin cu duna contenido cu no por tin 
discriminacion, no por tin tweederangsburgers, 
ciudadanonan di segunda categoria den Reino 
Hulandes”, Rudy Lampe a expresa. 

Pesey fraccion di RED ta urgi pa hiba e caso aki 
na nivel internacional. Ya caba tin e uitspraak di 
e comision Europeo contra racismo y intolerancia 
cu a menciona cu e verwijs index aki pa Antiyano 
y Arubiano ta un tipo di ‘etnic profiling’ y por lo 



tanto ta discriminatorio. 


E ta considera cu na e momentonan aki ta impor- 
tante pa Parlamento di Aruba tuma un posicion 
y manda un declaracion cu urgencia caminda ta 
bisa cu ta condena e rumbo aki cu gobierno di 
Hulanda kier inicia. Tambe como Parlamento di 
Aruba aserca e diferente organonan internacio¬ 
nal pa mobiliza tur forza internacional contra un 
acto di racismo. 

Reunion fructifero entre AVP y gerencia di WEB 

WEB ta bayendo den e direccion di energia alternativo presenta pa AVP 


PARTIDO AVP y su comision 
di energia a realiza un bishi ta 
na WEB caminda cu nan a reuni 
cu gerencia. 

Mike Eman, lider di e partido a 
menciona cu motibo di e bishita 
ta nan preocupacion general 
cu tin na Aruba cu aumento di 
prijs di away electricidad. Esaki 
relaciona cu esfuerzonan cu 
AVP conhuntamente cu FESCA 
ta haciendo pa presenta un di 
dos rapport utilizando informa- 
cionnan nobo, pasobra na 2006 
a traha uno caba caminda cu a 
duna indicacion di e rumbo cu 
tin di tuma pa trese un alivio 
pa pueblo pa loke ta e prijsnan 
di awa y electricidad. E tempo 
aya a mustra riba e energianan 
alternativo cu tin manera mo- 
lina di biento, deep sea water 
cooling y pet coke y pich. 

Awor nan a acudi na WEB pa 
delibera riba informacionnan 
ultimo cu nan tin y riba e de- 
cisionnan cu WEB ta tumando 
pa atende cu e problema di e 
prijsnan di awa y electricidad cu 
ta sofocando nos pueblo. 

Eman a indica cu nan ta con- 
tento cu nan a wordo ricibi cu 
hopi transparencia. Nan a sinta 
cu Jossy Lacle, Robby Croes y 
Kelvin Augustin den un reunion 
cu a dura mas cu un ora y mey 
caminda a haya hopi informa- 
cion cu ta algo otro cu lo cual 
Promer Minister a papia basta 
tempo. 

WEB a informa miembronan di 


e partido berde cu nan a dicidi 
cu ta bin un instalacion grandi 
di infrastructura di molina di bi¬ 
ento. E capacidad di e molina di 
biento aki lo ta 30 mega watts. 
Actualmente Aruba ta usando 
100 mega watts. Segun WEB 
e capacidad di e molinanan di 
biento no lo ta constante, nan ta 
calcula un average di 18 mega 
watts cu nan lo haya. Esaki kier¬ 
men cu ora e instalacion keda 
cla dentro di algo mas cu un 
ana, Aruba lo bira 18% menos 
dependiente di petroleo. 

AVP ta orguyoso di a demostra 
cu e vision cu nan tabatin pa 
bisa cu esaki ta e caminda pa 
cana, y awe ta haya e confirma- 
cion cu WEB ta siguiendo e ca¬ 
minda aki pa loke ta molinanan 
di biento. 

Mike Eman a expresa tambe cu 
nan ta contento cu WEB tabata 
habri pa cu e informacionnan 
duna, pero naturalmente ainda 
AVP ta preocupa cu e aspecto 
di awor te tempo cu pueblo por 
bay sinti un alivio, pasobra si 
mira pa ora e instalacionnan bin 
ta 18% lo ta acopla na energia 
alternativa, toch lo keda mara 
cu 82% na prijs di petroleo cu ta 
aumentando. Dor di esey WEB 
ta mirando tambe den direccion 
di e otro opcion cu ta petcoke, 
cual AVP ta mira tambe como 
un posibilidad pa los for di fuel 
oil, mescos cu e opcion di deep 
sea water cooling. 

Un otro tema cu a papia cu 



70 square meters 
Office space for rent 


Marisol Budding, Street level 

(L.G. Smithboulevard 60) 

For more information call during office hours 
@ 583-7737 or e-mail to info@crdgroup.com 


gerencia di WEB ta e posicion 
di AVP cu mester bin cu un 
ayudo social pa esnan di menos 
recurso, pero esaki mester ta 
los di politica caminda ta bin 
un proceso obhetivo pa dicidi 
kendenan ta yuda. Den e sen- 
tido ey Plan Aruba a papia di 
un energie toeslag. Esey ta un 
toeslag cu esnan cu ta wordo 
categoriza como esnan di me¬ 
nos recurso den nos pais lo haya 
un alivio. 





ARUBA TOURISM AUTHORITY 
TA BUSCANDO TALENTONAN PA FILMACION 
DI PROMOCION PA ARUBA 


Personanan cu e siguiente caracteristicanan: 

• Muher/Homber(turedady haltura) 

• Muchanan (4-6 anja) 

• Chefnan 

• Bartender/waiters 

• Reporteronan di noticia 

• Trahadornan di gobierno 

• Agentenan Policial 

• Persona Masculino (cu tin un burico) 

• Water Sport (Windsurfer/kitesurfer etc) 

• Massage Therapists 

• Guitaristanan 


Casting lo tuma lugar: E siman di September 8,2008 
Filmacion lo tuma lugar Siman di September 24-27,2008 


Personanan interesa por manda informacion na 
arubacasting08@yahoo.com v.habibe@aruba.com 

Funcion 

Number di telefon 
E-mail y potret 

For more information contact Valery, Melonie or Maya: 
Tel: 582-3777 (despues di September 8, 2008) 

E-mail: arubacasting08@yahoo.com 

sfERNU* dealnan mihor cu nunca 

Lufiar: Camacuri Parkins Lot, Dia: 6 di September 2008, Ora: 4:00 pm - 8:00pm 


STERN GM 

MPA ta urgi minister di Husticia pa bin cu un plan 
integral pa atende e problematica di trafico insigur 



UN preocupacion grandi cu 
MPA tin ta e situacion di tra¬ 
fico na nos isla. Monica Kock, 
lider di e partido a indica cu 
for di aigun aha caba el a bin ta 
tratando e punto aki caminda 
cu el a splica cu e chens cu un 
persona tin di haya su mes den 
un accident na Aruba ta masha 
grandi mes. Tin alrededor di 50 
mil auto y pa aha e cantidad di 
accident cu tin ta 6 mil. 

Segun Kock, na momento cu 
un persona haya su mes den un 
accidente e ta perde. E por ta un 
accidente caminda cu e persona 
por perde su eigen risico, lo 
tin gastonan financiero a con- 
secuencia di e accidente, dano 
material y dano fisico na curpa. 
P ero tin tambe e accidentenan 
grave cu ta trese e mesun situa- 
cionnan ariba menciona, pero 
e dano fisico lo ta mas grave of 
hasta fatal. MPA ta indica cu 


mester bin cu cambionan pa cu 
e trafico insigur na Aruba. 
Monica Kock ta menciona tam¬ 
be e warborgfonds cu pa ley 
mester wordo instala. Esaki ta 
un caminda cu ora un persona 
haya su mes den un accidente 
cu no a wordo causa pe y e 
contrapartido no tin seguro por 
acudi na dje. E fondo aki ta re¬ 
sorta bou maneho di minister 
di Asuntonan Economico, esta 
Minister Swaen. MPA ta urgi 
e minister pa pone esaki na su 
lugar pasobra trafico ta insigur 
y manera ta mustra e ta bay bira 
mas insigur pasobra ta bay tin 
mas auto y e camindanan no ta 
aumenta. 

Mas aleu Kock ta bisa cu MPA 
a puntra varios biaha durante 
tratamento di presupuesto riba 
e parti di inseguridad di trafico. 
For di 2007 a bin ta tende for di 
minister di Husticia cu el lo bin 


cu un sistema na unda ta bay 
cuminsa controla diferente cos, 
cual lo pone cu por lo menos e 
hendenan lo ta riba caminda cu 
un seguro, cu lo cuminsa bisti 
safety belt, cu esnan riba brom- 
mer ta bisti helm, etc. 

Loke Monica Kock ta haya hopi 
importante ta e parti di Con¬ 
trol, pasobra un di e cosnan cu 
tabata mas halto riba e lista di 
polis pa loke ta accidentenan di 
trafico ta coremento di auto bou 
influencia. Pero te awor, aunke 
e minister di Husticia a presenta 
su plan for di 2007, no tabatin 
ningun reaccion den esaki. 
Igualmente el a menciona cu 
na Hulanda tin un instituto 
cu ta haci investigacion riba 
seguridad di trafico. E ta kere 
cu e gobierno aki mester apela 
na e instituto aki pa investiga 
con nan por haci y kico lo ta e 
stapnan mas liher pa logra cu e 


trafico bira hopi mas sigur cu 
loke e ta awor. 

MPA ta urgi minister di Husticia 
pa bin cu un plan integral, no cu 


sleeping policenan, pero bin cu 
algo caminda ta demostra cu ta 
tuma e problema aki en berdad 
na serio. 


4 Ana y 6 luna di prison exigi pa padastro cu tabata 

abusa di su yiu di criansa 



FISCAL ta haya sumamente 
serio loke e homber K. a haci cu 
e mucha menor di edad y a ex¬ 
igi 4 aha y 6 luna di prison p’e. 
Fiscal den un forma extenso a 
mustra cu e ta haya K. culpable 
di a haci actonan inmoral, tene 
relacion sexual y menaza su yiu 
di crianza y esaki durante un 
periodo largo. 

K. ta wordo acusa cu entre 9 di 
augustus 2003 y 21 di augus- 


tus 2003 el a comete actonan 
inmoral cu su yiu muher di cri¬ 
anza cu e tempo ey tabata bao 
di 16 aha. Tambe e ta wordo 
acusa cu entre 22 di augustus 
2003 te cu 6 di juli 2005 el 
a haci actonan inmoral cu e 
mucha, a penetra e mucha, a 
menaza e mucha cu si e papia, 
ora cu e sali for di KIA e lo bay 
buske bek. 

Fiscal ayera mainta a bisa Huez 


cu e no ta kere e declaracion di 
K., kende ta para riba di no a 
haci nada y cu tur e asunto aki 
ta un set up di parti di e mama 
di e mucha p’asina perhudike 
den e proceso di divorcio cu ta¬ 
bata andando cual entre tanto 
ya a keda concretisa. Fiscal a 
bisa cu e ta haya cu e mucha 
den un forma detaya a splica 
polis con tur cos a sosode. El a 
mustra tambe riba e raport di 
psycologo cu ta mustra cu dor 
di e abusonan aki cu tabata 
tuma lugar durante un periodo 
largo, e mucha a keda afecta. 
Fiscal ta convenci cu K. a haci 
actonan inmoral, a tene rela¬ 
cion sexual, a usa aparato riba 
e mucha y a menasa e mucha 
cu ta considera K. su tata. El a 
bisa cu pa violacion segun ley 
lo mester tin e grado di me¬ 
nasa. Fiscal ta haya e forma con 
K. tabata bisa e mucha cu si e 
mucha no satisfase e lo mester 
busca un otro muher cu no t’e 


mama y cu si e mucha papia 
ora el sali for di KIA e lo bin p’e, 
ta formanan di menaza. Fiscal 
ta haya e caso asina serio cu el 
a menciona sentencianan cu 
Corte den Prome Instancia a 
duna aha pasa pa casonan simi- 
lar y ta haya cu mester impone 
castigonan igual. El a exigi 4 
aha y 6 luna di prison pa K. 
Abogado mr. Lotter Homan, 
kende a representa K. a cues- 
tiona e forma con investigacion 
a tuma lugar den e caso aki. 
El a cuestiona e hecho cu no a 
haci e investigacionnan debido 
pa determina si realmente e 
mucha ta declara e berdad y 
no a wordo instrui p’e mama. 
E abogado ta haya strano cu 
na 2006 despues cu e mama a 
sali for di KIA relaciona cu un 
caso di droga pa cual ainda K. 
ta sintando castigo, e mucha 
tabata bishita K. tur siman na 
KIA y tabata manda cartanan 
constantemente pa K. Na dado 


momento e mucha a bira duna 
keho contra K. di tur loke Fiscal 
ta acusando K. di dje. 

Mr. Lotter Homan tin su du- 
danan con tur e investigacion 
a tuma lugar y a presenta den 
Corte e relato di un profe- 
sor Hulandes cu ta specialisa 
den casonan di inmoralidad 
y violacion. T’asina cu Lotter 
Homan a presenta e profesor 
e caso aki y e conclusion di e 
profesor ta cu no por bisa cu 
realmente e mucha a wordo 
abusa. E abogado tambe a 
mustra cu K. na dos ocasion 
a haya atake di curazon y cu 
K. kende a reconoce e mucha 
como su yiu ta incapaz pa haci 
algo semehante. Mr. Lotter Ho¬ 
man a bisa Huez cu K. ta keda 
para riba cu nunca el a mishi 
cu e mucha y mucho menos a 
tene relacion cu e mucha. Huez 
a keda di bay studia e caso y a 
bisa cu dia 18 di september e lo 
dicta sentencia. 

7 Luna di prison pa duo 
Surnameo gara cu cantidad 

di bolita 


DOS muher Surnameo a 
wordo condena na 7 luna di 
prison pa transportacion y 
posecion di cocaina. Dia 13 
di april 2008, miembronan di 
Douane a detene Santhoesia 
Makdonal y Adiamba Wei¬ 
mans, despues di a constata 
cu nan tin sintomanan di 
personanan cu tin bolitanan di 
cocaina den nan curpa. 

Investigacion a mustra cu en- 
berdad cu duo aki tabatin dro¬ 
ga den nan curpa. Makdonal 
a wordo haya cu 26 bolitas cu 
a pisa 309 gram mientras cu 
Weimans tabatin 22 bolita cu 
a pisa 226 gram. 


E duo aki entre tanto a wordo 
laga liber y den Corte nan 
abogado mr. van Esch tabata 
presente. Fiscal a mustra cu en 
realidad e duo aki a haya alre- 
dedor di 608 gram di cocaina, 
pero dor cu nan no por a guli 
tur, a debolbe e resto. Nan a 
wordo acerca na Rotterdam pa 
un musico, kende a ofrece nan 
600 Euro pa cada 100 gram 
di cocaina cu nan hiba. Fiscal 
ta haya cu nan ta complice di 
transporte di droga y a exigi 7 
luna di prison pa tur dos. 
Abogado mr. van Esch a bisa 
Huez cu e no ta di acuerdo 
cu e cantidad di cocaina cu 
Fiscal a menciona ya cu e duo 


no a wordo haya cu e cantidad 
aki. Dor cu e peso ta menos e 
abogado a pidi pa un castigo 
menos. El a pidi Huez pa tene 
cuenta cu e duo aki ta studi- 
ante hoben. 

Huez a sera tratamento di 
e caso y a dicta sentencia di 
biaha. E ta haya legalmente 
proba cu nan a transporta 
droga. Huez a bisa e abogado 
cu e ta haya cu e castigo exigi 
pa Fiscal na ta su lugar y a 
confirma esaki. Makdonal y 
Weimans a wordo condena 
na 7 luna di prison, kitando 
e tempo cu nan tabata sera 
den KIA. 


Rotonde di Pos Chiquito ta 
tardando demasiado tempo 



PRESIDENTE di MPA, Willem Vrolijk a indica cu na Aruba nos 
tin falta di caretera. Den pasado tabatin e idea di un vierbaansweg, 
pero esaki no a keda cla, cual a cay tambe den e problematica di 
race track. 

Actualmente ta trahando e rotonde na Pos Chiquito, algo cu cual 
MPA ta hopi contento, pero si ta bisa cu e ta tumando demasiado 
tempo. 

Vrolijk como un persona cu ta transita hopi riba e caretera aki ta 
indica cu tin biaha simannan largo ta pasa y nada no ta wordo haci 
na e rotonde, pesey e ta bisa cu mester traha cu mas diligencia. 

BRENCHIE'S 

Weekend Spedals 


lo soiamente pa upteim s, o y /, m uk pa compra casu oi Ans, !,■ panoa anoa: mm un i roiisnea, uatn & m 
Housewares, Drapery Hardware i Accessories. B OFF ariba: Laundry lees, Lodorite, Decorative Laminates, Wolmanized Yellow Pine Lumber, Power 
lools, Plastic Mouldings, Lawn & Gården lools, Wood Mouldings. B J 

BRENCHIE'S CALL CENTER - 528-4250 O'STAD - DAKOTA ■ PONTON ■ SAN NICOLAS mjæi U #/" 


Parlamentario Alexander Tromp, fraccion AVP 

E caminda duro y largo cu nos pensionadonan 
tin di pasa aden pa haya locual nan merece! 


MIEMBRO di Parlamento 
pa fraccion di AVP, Alexander 
Tromp, ta haya cu ta hopi tristo 
pa mira den kico nos pensiona¬ 
donan tin di pasa aden pa haya 
locual nan tin derecho riba dje! 
Simannan largo nos pensiona¬ 
donan a marcha hunto cu e otro 
sindicatonan pa awor bin tende 
cu Gobierno no kier duna nan 


locual cu a keda proponi den 
e protocol di dia 25 di april 
ultimo. Tin indicacion cu ainda 
no a yega na un solucion pa cu 
e diferencia den e interpreta- 
cion di dicho protocol y si dado 
caso no yega mas pronto na un 
solucion anto e organisacion cu 
ta representa nos grandinan, 
esta OPPA lo bay entama un 


caso pa busca nan derechonan 
via corte! 

Durante e firmamento di e 
protocol a keda acorda cu tur 
ambtenaarnan, vuttersnan, 
pensionadonan, maestronan 
di scol lo bay haya 105 florin 
den nan salario. E parlamen¬ 
tario ta puntra Gobierno dicon 
durante e firmamento di dicho 


protocol no a splica of bisa e 
pensionadonan cu nan si no lo 
haya e 105 florin completo ya 
cu esaki lo wordo hinca via nan 
pensionregeling. Tromp ta haya 
cu esaki tabata un acto di co- 
bardia di parti Gobierno. Esaki 
pasobra si Gobierno mester a 
bisa e pensionadonan of esnan 
cu tabata representa nan cu e 
105 florin cu nan miembro lo 
bay haya lo wordo hinca via 
nan pensionregeling, anto sigur 
sigur lo no tabatin un acuerdo 
of firmamento di protocol y e 
lucha lo a continua mirando e 
hecho cu e otro sindicatonan lo 
no a laga nos pensionadonan na 
caya, ya cu pa simannan largo 
nan a hiba e bataya hunto cu 
nan. Mas cu claro akinan nos 
pensionadonan a wordo “mis¬ 
leid of gedwaald” dor di Gobi¬ 
erno cu no a indica nan desde 
un principio cu nan no lo bay 
haya e 105 florin completo debi 
cu esaki lo wordo regia via nan 
pensionregeling. Parlamentario 
Tromp ta splica cu esaki ta un 
bofta den direccion di nos pen¬ 
sionadonan ya cu por ehempel 
un pensionado cu a labora pa 
mas di 30 ana den Gobierno lo 
haya soiamente 70% di e 105 
florin cu ta equivalente na un 
miserabel suma di 73 florin. Un 
otro ehempel di un pensionado 
cu a labora menos cu 30 ana 
y for di su ultimo salario e ta 
cobra por ehempel soiamente 
50%, e pensionado aki lo ricibi 
soiamente 50% di e 105 florin 
cu ta mas o menos 52 florin so! 
Parlamentario Tromp ta sigur 
si e representantenan di OPPA 
tabata na altura di intencion di 
Gobierno hamas y nunca nan 
lo a firma tal acuerdo pa per- 
hudica su miembronan. 

Tin entendi cu pa varios lu- 
nanan OPPA ta purba na haya 



un cita cu Gobierno buscando 
un solucion pa e diferencia di 
opinion aki pero sin resultado 
alguno. Gobierno no kier duna 
cara of yega na un dialogo cu 
OPPA y ta pesey mes manera 
menciona ariba, OPPA ta haye 
obliga di bay corte! 
Parlamentario Tromp ta haya 
masha lamentabel mes den kico 
nos pensionadonan tin di pasa 
aden den man di e Gobierno aki 
pa busca nan derecho. Hopi tris¬ 
to mes pa mira nos grandinan, 
despues di a traha asina duro 
pa hiba Aruba na unda e ta awe, 
ta enfrentando Gobierno pa cu 
nan derecho sagrado! Un Gobi¬ 
erno cu no tin compasion pa cu 
nos grandinan en lo absoluto 
y desagradecido pa tur locual 
cu nos grandinan a brinda nos 
durante nan ananan di trabou 
duro cu honradez. E parlamen¬ 
tario ta termina accentuando 
cu ta un compromiso di partido 
AVP pa sali na vanguardia di nos 
grandinan den un 


A Mainta 

Nos e-mail: 

noticia@awemainta.com 

Tel: 583-1400 
Fax: 583-1444 


Servicio cu bo 

por con ta riba dje! 




ecotech 


aruba 


Jama nos pa mas 

informacion info@atco.aw 


O 582 4684 

Segun Parlamentario Dirk Dumfries 

MEP ta stima Aruba y ta keda 
duna prioridad na progreso 

Mientras AVP a laga un desater finaciero atrås di 260 miyon florin na 2001 



E siman aki Ministro di Finanza 
y Economia, Nilo Swaen con- 
forme ley a entrega parti di pre- 
supuesto 2009. Manera conoci 


e deficit financiero na 2009 ta 
-33 miyon florin. Cu un inver¬ 
sion di 27 miyon florin. 

Segun Dirk Dumfries, den su 
programa di maneho Gabinete 
Oduber IV na prome lugar lo 
duna prioridad na baha e defi¬ 
cit financiero ariba menciona 
y na di dos lugar pa mehora e 
maneho di personal. 

Manera ta di spera lo pone 
atencion n’e maneho di turismo 
y mas placa pa promocion di 
turismo mirando esaki ta nos 
pilar di mas grandi di nos eco- 
nomia. 

Pa loke t’e maneho laboral lo 
sigui percura pa mas Arubiano 


drenta den e proceso laboral. Di 
acuerdo cu peticion di fraccion 
di MEP lo cuminsa ehecuta e 
Plan Nacional di Ensenanza y lo 
cuminsa cu e proceso pa evalua 
EPB. Lo duna mas informacion 
pa loke ta e peliger di sobrepeso 
y obesidad. 

Den e cuadra aki lo haci mas na 
prevencion pa baha e cantidad 
malesanan cronico. Mirando cu 
nos pais ta bini na prome lugar 
lo hiba un maneho economico 
sostenibel. Cu hopi atencion 
pa leynan pa protega nos flora, 
fauna y medio ambiente. 

Lo mester bin un bon bistå pa 
loke t’e gastonan den Salubri- 


dad Publico y lo garantisa un 
cuido di calidad, segun Dirk 
Dumfries. 

Cu lo diversifica nos economia 
y bin cu incentivonan fiscal. Cu 
e programa aki tur inversionista 
ta mira cu Gabinete Oduber IV 
ta trahando cu seriedad y re- 
sponsablemente pa Aruba sigui 
progresa. 

Cu Gobierno ta keda duna 
prioridad na economia ta di 
aplaudi y segun pronostica cu 
lo tin atrobe un crecemento 
economico di 1.7% di nos GDP. 
Alabes a logra baha e quota di 
debe di 45 te na 41.4% di GDP. 


Cu e crecemento real lo ta al- 
rededor di 2%. Cu inflacion lo 
cuminsa baha segun pronostico 
na 5.5%. Mester mustra cu tur e 
pasonan cu ta wordo tuma ta se¬ 
gun e consehonan di e Comision 
Nacional pa yega na un Finanza 
Publico Saludabel. 
Parlamentario Dumfries ta hopi 
satisfecho cu e programa di 
gobernacion y e presupuesto 
2009. Pasobra na prome lugar 
MEP ta stima Aruba y di dos 
a cumpli cu su compromiso 
dunando prioridad pa construi 
nos pais. Cu MEP Aruba lo keda 
bay padilanti! 


Aduana ta recorda tur negoshi cu ta produci 
productonan local, pa informa esaki 


SERVICIO di Aduana ta haci 
un apelacion na tur negoshi cu 


ta traha producto aki na Aruba 
pa nan manda un lista di e 


productonan cu nan ta traha 
y cu nan ta exporta pa Antiyas 


Hulandes. 

T’asina cu dia 4 di maart 2006 


a sali un anuncio di Douane 
den corant. E anuncio ta ensera 
un suplica na tur negoshi cu 
ta traha producto (nan) aki na 
Aruba pa manda un lista di e 
productonan cu nan ta traha y 
exporta pa Antiyas Hulandes. 

E lista tin di contene e sorto y 
marca di e producto cu e compa- 
nia ta traha aki na Aruba. 

Dor cu ta yegando serca n’e fase 
final pa cu e firmamento di e 
“protocol” cu Antiyas Hulandes, 
ta haci un suplica pa manda e 
lista atrobe, si acaso e negoshi 
a traha producto nobo y cu el a 
exporta pa Antiyas Hulandes. 
Un “up date” mester wordo haci 
e ora ey. 

E lista mester wordo entrega no 
mas tarda cu dia 15 di septem¬ 
ber benidero n’e Departamento 
Tecnico na oficina principal cu 
ta situa L.G. Smith Boulevard 
84/88, serca sr. Alexander Kool- 
man of via e-mail afkoolman@ 
siad.aw. 

Pa mas informacion por yama 
libremente e Servicio di Aduana 
na telefon 582-1800 ext. 233. 


Pa duna publico oportunidad di ainda probecha di nos 

Grandioso Baratillo 

5060 

v s 7QO/ 

nos a disidi di sigui cune^uEffil 

ariba articulo selecta especial- 
mente pa DAMA y CABALLERO 

ARUBA TRADING COMPANY 

Retail Store Caya Betico Croes 

Sarah Palin ta defende su mes y gana curason di convencionistanan 




cu un ovacion gigantesco y 
despues di un introduccion 
poderoso di e ex alcalde di New 
York, Rudy Guliani, na St. Paul 
diaranson anochi, e formula 
vice-presidencial di e republi- 
cano John McCain, Sarah Palin, 
a entrega su discurso. 

Den un siman agita pa e ekipo di 
campana McCain y pa e famia di 
e actual gobernadora di Alaska, 
e 'gobernadora mas ‘hot’, di e 
estado mas friu' a mustra di ta 
sigur di su mes, tabata convin- 
cente y cu honestidad a logra 
supera e escandalo causa pa e 
revelacion di embarazo di su yiu 
muher, Bristol, di 17 aha. 

Entre un ricibimento calido 
di su copartidarionan, Palin a 
papia di su famia, y a ataca su 


oponente Barack Obama, sin 
piedad. 

“Mi tabata alcalde di mi ciudad 
natal y nos oponentenan den e 
eleccion presidencial aki parce 
di ta menosprecia e experien- 
cia aki. Lagami bisa nan kico 
e trabao aki ta encera: Como 
alcalde di un pueblo chikito bo 
ta mescos cu un 'organizador di 
comunidad' pero bo tin repons- 
abilidadnan berdadero”. 

Desde cu e noticia a bira conoci, 
di su nominacion como formula 
presidencial di John McCain, 
Palin tabata centro di tur clase 
di atake; e’la wordo cuestiona 
na principio pa su falta di expe- 
riencia, loke ta pone su capaci- 
dad pa ocupa e di dos funcion 
mas importante di e pais den 
duda. Pero sin duda e noticia cu 



Su yiu Bristol y su 

novio Levi Johnston (tata di e yiu 

cu e ta spera) tabata centro di 

atencion. 



a conkista titularnan noticioso, 
tabata e embarazo inespera di 
un di su yiunan. 

'Mi no ta parti di e mundo 
politico tradicional. Y mi a 
siha masha lihe, den e ultimo 
dianan, cu si bo no ta un mi- 
embro riba 'bon pia’ cu e elite di 
Washington, aigun persona den 
medionan ta tilda un candidato 
asina di tin 'poco merito', pa e 
rason ey so. Pero laga mi bisa 
boso algo pa tur e reportero y 


comentaristanan ey: Mi no ta 
bai Washington pa busca nan 
favor, mi ta bai Washington pa 
sirbi e hendenan di e pais aki’ 
Palin a agrega: 'Desde paden, 
ningun famia ta tipico. Esey ta e 
caso cu nos tambe. Nos famia tin 
e mes dificultadnan cu cualkier 
otro ... e mesun retonan y e 
mesun alegrianan. Tin biaha e 
satisfaccion mas grandi, tambe 
ta trece reto cune. Y muchanan 
cu necesidadnan special, ta 


inspira un amor special'. 
Referiendo na su oponente, 
Palin no tabata tin ripara pa 
haci un atake directo riba loke 
ta e lema di campana di Barack 
Obama: Esaki ta e manera cu 
mi ta kere cu mericanonan lo 
enfrenta e eleccion aki: den 
politica tin aigun candidato cu 
ta usa ‘cambio’ pa promove nan 
‘carera’. Y tambe tin otro, man¬ 
era John McCain, cu ta usa nan 
‘carera’ pa promove ‘cambio’. 


SVb 

ANUNCIO 


SVb Banco di Seguro Social ta informa cu en 
coneccion cu actividadnan interno tur su oficinanan 
lo ta sera pa publico riba Diabierna, 

5 di september 2008 entrante 11:30 a.m. 

E orario di caha ariba e fecha aki lo ta entre 
07:30 te cu 10:30 a.m. 

Sea asina bon di tuma bon nota di e anuncio aki. 

ir. Edwin M. Jacobs 
Director 

SVb, Seguridad pa Aruba su Comunidad 

Hanna ta laga 61 morto na Haiti y Ike ta na caminda 



TORMENTA tropical Hanna 
a pasa band’i Bahamas ay- 
era rumbo pa costa di Merca, 
causando corientenan marino 
peligroso den un cadena di isla 
cu parce di ta mas preocupa cu 
yegada di e tormenta Ike, cu ta 
sigui e pasonan di Hanna, pero 
como un horcan poderoso di 
categoria 4. 

Mientras tanto, na Haiti, au- 
toridadnan a laga sa cu e vic- 
timanan di Hanna a duplica y 
yega na e cantidad di 61 den e 
nacion pober den Caribe. De- 
partamento di Proteccion Civil 
a atribui mayoria di e mortonan 
na inundacion. 

Abel Nazaire, vocero di e de- 
partamento, a bisa cu tabata 
tin 21 morto na Gonaives, un 
ciudad den e parti nort di e pais 


cu a worde totalmente aisla pa 
e inundacionnan. 

Tur e camindanan cu ta con- 
duci pa Gonaives a bira manera 
lagun y autoridadnan tabata 
manda alimento y otro provi- 
sionnan pa e hendenan aisla 
pa e awa. 

Meteorologonan a pronostica 
cu Hanna ta pasa oost di e arcip- 
ielago atlantico prome di yega 
costa di e estadonan Carolina 
band’i diasabra, posiblemente 
como horcan. 

Ayera tempran e wowo di 
Hanna tabata na 280 miya oost- 
zuid-oost di Nassau. Centro 
Nacional di Horcan, cu sede na 
Miami, a bisa cu Hanna tabata 
avanza den direccion noordoost 
cu un velocidad di 12 miya pa 
ora y cu e por bolbe bira horcan 



manan. 

No a raporta ningun dano im- 
portante ni herido na Bahamas, 
y autoridadnan a bisa cu e 
cadena di isla dilanti costa di 
Florida parce di a salba di e in- 
undcacionnan mortal cu Hanna 
a trece pa e islanan di Caribe. 
Segun Hanna tabata pasa den 
centro di e arcipiélago di At- 
låntico, habitante di e islanan 
tabata preocupa tambe pa otro 
dos tormenta cu tabata na ca¬ 


minda: horcan Ike, y tormenta 
tropical Josephine. 

Ayera marduga, Ike tabata tin 
bientonan maximo sosteni di 
casi 145 mph. Centro Nacional 
di Horcan a califica Ike como 
un horcan "extremadamente 
peligrosoMke tabata na 550 
miya di e islanan sotavento y 
meteorologonan a bisa cu ta 
mucho tempran pa bisa si e lo 
menasa tera y unda esaki lo ta. 
E tormenta tabata avanza den 
direccion oost-noordoost cu un 


velocidad di 17 mph. 

Ike asina ta e di tres horcan 
sumamente intenso di e tem- 
porada den Atlantico, cu ya a 
conoce cinco horcan. Bertha y 
Gustav tabata e otro dos hor- 
cannan di gran proporcion. 

Un poco mas oost, tormen¬ 
ta tropical Josephine tabata 
ganando forza diahuebs y ta¬ 
bata avansa den direccion oost- 
noordoost cu un velocidad di 
10 mph, cu bientonan maximo 
sosteni di 60 mph. 

Tur Diadomingo, cuminsando 

Sept. 7 - Dec. 21 tur sucursal di 
WEMA lo ta habri di 9am -1 pm 

Crudo ta subi prome cu 
informe di reserva Mericano 

PRIJS di crudo a subi diahuebs y tabata rond di 110 dolar pa bari, 
mientra e dolar a perde forza levemente y inversionistanan tabata 
warda difusion di e rapport semanal di inventario di combustibel di 
Merca, buscando prueba di cu un crecemento economico menor ta 
reduciendo e demanda pa hidrocarburo. Ayera merdia na Europa, 
e crudo liviano cu contendio abao di sulfur pa entrega na october a 
subi 64 een pa 109,99 dolar pa bari den e intercambio electronico 
prome cu apertura di e Bolsa Mercantil di New York (Nymex). E 
contract a baha 36 een durante anochi pa cera na 109,35 dolar. 
Den e mercado ICE di London, e mezela Brent di Noordzee pa oc¬ 
tober a gana 68 een pa yega 108,74 dolar pa bari.Administracion 
di Informacion di Energfa (EIA) di Departamento di Energia di 
Merca tabata tin programa pa mas laat den dia difundi su rap¬ 
port di reserva pa e siman cu a caba dia 29 di augustus. Segun e 
promedio di e calculacionnan di analistanan eneuesta pa Platts, 
tabata ser spera cu e rapport di suministro ta mustra un aumento 
den e reservanan di crudo di 500.000 bari.Den otro cotizacionnan 
di Nymex, e combustibel di calefaccion pa futuro entrega a subi 
1.81 een pa 3,0969 dolar pa galon, mientras e prijs di gasolin a 
subi cu 2,96 een pa 2,7964 dolar pa galon. 


Muher Frances di 59 ana 
ta na estado di triyizo 


Sperando triyizo 

UN muher frances di origen asiatico di 59 aha, cu a probecha di 
un donacion di ovulo na Vietnam, ta na estado di triyizo, segun 


informacion di e corant Frances Le Parisien. 

Segun e corant, e parto mester tuma lugar den e "proximo dianan" 
y e muher, casa cu un homber di como cuarenta aha, ta bao obser- 
vacion den un clinica di maternidad na Paris. 

E corant tambe ta nota otro embarazo multiple na edad halto, 
esun di un muher di 46 aha cu ta "den estado di coma desde juni" 
despues di a duna luz na triyizo den un hospital di Angers. 

Na Francia, donacion di ovulo ta reglamenta y mester ta voluntario, 
anonimo y gratis. E muher cu ta ricibi e ovulo mester ta infertil of 
mester tin un riesgo di transmision di un enfermedad grave pa e 
mucha.Tambe ta wordo exigi pa e pareha cu ta ricibi mester ta na 
edad di procreacion y mayoria di e centronan Frances ta fiha 40 
of 42 aha como edad limite pa e muher cu ta ricibi. 

E donante mester tabata tin por lo menos un yiu y un edad di 
menos di 37 aha. 

Na Francia, como mil mueha a nace despues di donacion di ovulo. 
E ovulo ta un celula sexual femenino cu ainda no a dividi creando 
celulanan cu e mitad di e cromosomnan di e celula madre. 


Ocho gueriyero a muri den 
bombardeo di campamento di FARC 



BOGOTÅ - Ocho gueriyero 
di FARC a muri ayera den 
un bombardeo di un cam¬ 
pamento na Serrama de La 
Macarena, den centro oriental 
Colombiano, na unda e prin¬ 
cipal responsabel di narcotra- 
fico di e organizacion tabata. 
Asina presidente Alvaro Uribe 
a informa. 


Den e mesun accion tres 
gueriyero a wordo deteni, y 
e tropanan ta persigui Gener 
Garcia Molina, alias "John 
40", di frente 43 di FARC, prin¬ 
cipal responsabel pa e trafico 
di droga di e gueriya. 
Autoridadnan tambe ta persi¬ 
gui un otro grupo di rebelde cu 
a hui durante e bombardeo. 


Entre e rebeldenan cu a muri 
tin Neftalf Murcia Vargas, 
alias "Camilo Tabaco", di e 
grupo "Manuela Beltrån" di e 
mesun gueriya. 

E operativo militar "Alfil", 
lanza pa e asina yama ‘Fuerza 
de Tarea Omega’, a tuma lugar 
den un sitio di La Macare¬ 
na, den e zona conoci como 
Cachicamo."A wordo con- 
firma cu e gueriyero 'Tabaco', 
a worde matå hunto cu otro 
compinchinan di dje", Uribe a 
bisa periodistanan na Bogotå. 
Segun e gobernante, "Tabaco" 
ta worde acusa pa ciudadania 
pa ta "e causante di hopi atake 
(...) di hopi dramamento di 
sanger".Den e campamento 
a confisca dos mitrayeur, 12 
fusil y municion, y e operativo 
ta sigui pa purba captura alias 
"John 40", segun fuentenan 
militar a laga sa. 


GRANDIOSO HAPPY HOUR 


Charlie's Bar na San Nicolaas 




Tur drinks cu Palmera ta paga prijs di uno y ta haya dos drinks 


Huntu cu 

Palmera Quality Products N.V. 


SPK3AL AMIBIAN BLEND - FREWtUW QL’AIJTY 

Diabierna, 5 di September, 2008 
di 5:00 pa 7:00 p.m. 

Bin goza y bin baha stress 
den un ambiente musical en bibo 


Palmera - Calidad Sin Igual 

Dick Cheney ta bisa cu Merca ta apoya Georgia, y ta condena accion di Rusia 



Dick Cheney y Mikheil Saakashvili 


VICE-PRESIDENTE di Mer¬ 
ca, Dick Cheney, ayera a pri- 
minti pa apoya Georgia den 
su enfrentamento cu Rusia, 
bisando cu e accion militar di 
Moscu den e ex estado sovi- 
etico tabata un acto "ilegitimo". 

Tiflis - Cheney, un politico di 


linea duro y un di e criticonan 
mas fuerte di Moscu, ta e fun- 
cionario Mericano mas halto pa 
bishita Georgia desde cu Tiflis 
a trata di retoma, pa medio di 
forza, control di e region sepa¬ 
ratista Sur Osettia na principio 
di augustus, provocando un 
reaccion militar Ruso. 


"Despues cu boso nacion a gana 
libertad den e Revolucion di 
Rosa, Merca a bin na ayudo di 
e democracia balente y hoban 
aki", Cheney a bisa periodis- 
tanan, referiendo na e revolu¬ 
cion pacifico cu na 2003 a hiba 
Mikheil Saakashvili na poder. 
"Nos ta haciendo mescos atrobe, 
mientras boso ta traha pa su¬ 
pera un invasion di soberania 
di boso teritorio, y un intento 
ilegitimo y unilateral pa cambia 
e fronteranan di boso pais pa 
medio di forza, cu a worde uni¬ 
versalmente condena pa mundo 
liber", Cheney a declara, para 
banda di Saakashvili na Tiflis. 
"E accionnan di Rusia a sem- 
bra dudanan grave riba e in- 
tencionnan di Rusia y riba 
nan confiabilidad como socio 



* 100% imanciameiito la posibel 

* Grace period duran te constriicdon 
» No closing fee 

1 Descuento ariba seguronan 

Mester fumpli cu lurcondidon di Jlnanriamento di Bancra 
cJ? Caribe. Oferta valkJo te cu Octdber 2008 . 


Sera awor bo paltete di hypotheek di Banco di Caribe y bo tin 
chens di ta e ganador di 25.000 ilorin! 






Cu solamente JJj di interes pa un 
hypotheek di Banco di Caribe* 


Manera cu bo aplica y bo fiansa wordo oproba bo ra participa automaticamente 
den e sorteo pa gana 25.000. E sorteo lo Uima luga. Januari 2009. 

Pasa libr entente serca nus na VondeUaan 31 of jarna 523-2000 of523-2234 


internacional, no solamente 
na Georgia sino den henter e 
region y, incluso, den henter e 
sistema internacional", e vice- 
presidente Mericano a agrega. 
Cheney ta den un gira di paisnan 
aliado di Merca den e region, 
cual gira a cuminsa na Azer- 
baidjan y continua na Ucraina 
awe, prome di termina na Italia. 

Su bishita lo irita Kremlin, cu a 
acusa Washington di ta stimula 
tension y di ta duna forza na 
Saakashvili, un abogado educa 
na Merca cu vinculonan est- 
recho cu e gobierno di George 
W. Bush. 

Cheney a bisa cu Washington ta 
"completamente comprometi" 
cu e intento di Georgia pa bira 
miembro di NATO, loke e’la 
yama un "alianza defensivo" cu 
no ta representa ningun menasa 
pa Rusia. 


Gobierno di Merca a considera 
pa tuma medida contra Moscu, 
manera anulacion di un acuer- 
do nuclear civil lucrativo, pero 
no a anuncia sancion, pues no 
ta parce cu Occidente por influ- 
encia Rusia. 

Diaranson, Merca a anuncia un 
pakete di asistencia di mas cu 
1.000 miyon dolar pa yuda cu 
e reconstruccion di vivienda, 
infrastructura di transporte y 
otranan destrui pa Rusia den 
e cinco dianan di enfrentam¬ 
ento. 

Pa enfatisa su apoyo, Washing¬ 
ton ta mandando USS Mount 
Whitney, un barco di guera 
sofistica, cu 17 tonelada di ayu¬ 
do humanitario, pa Georgia. 
Kremlin ta acusa Washington 
di ta usa su flota pa un wega 
politico peligroso den Lama 
Preto. 


Siete persona a muri den 

accidente di helicopter 

Entre nan un venezolano 



Siete persona, entre nan un 
venezolano, a muri diaranson 
anochi cerca di Dubai, ora e 
helicopter den cual nan ta¬ 
bata viaha, a cay. Abu Dhabi 
- E hefe di relacion publico di 
aviacion civil di Dubai, Hanan 
al Musa, a confirma cu e vic- 
timanan tabata, ademas di 
e venezolano, dos indio, un 
mericano, un britanico, un fili- 
pino y un pakistani.E aparato, 
model B212 perteneciente na 
"Aero Gulf’ di uso civil, a cay 
den awanan di Golfo Persico 
poco despues di lanta vuelo 
na e aeropuerto internacional 
di Dubai cu destino pa un di 


plataformanan di petroleo den 
golfo.Tanto a pasaheronan 
como e tripulantenan a muri 
instantaneamente, segun fuen- 
tenan di aviacion civil di Dubai. 
Al Musa a bisa cu a crea un 
comision cu lo investiga e 
causa [nan] di e accidente. 


AMainta 

tconå&jiiote 

Nos e-mail: 

noticia@awemainta.com 

Tel: 583-1400 
Fax: 583-1444 

Mountain Bikers a goza di e 
Tri-Bike / Costa riba Offroad Tour 




DESPUES di a wordo cancela 
dia 24 pa via di mal tempo, dia- 
domingo dia 31 di augustus, e 
mountain bike tour di TRI-BIKE 
TEAM ARUBA a tuma lugar. E 
dia aki si tempo a coopera y no 
menos cu 110 hende a sali riba 
mountainbike. Tabata tin 3 dis- 
tancia pa complace coredornan 
di diferente nivel y edad. Bao di 
e coredornan cu a cumpli e 15 
km. Tabata tin un grupo basta 
grandi di mucha, di cual esun 
mas jong tabata tin 5 aha. E 
distancia di 25 km tabata no so- 
lamente mas largo, pero a pasa 
riba tereno un tiki mas dificil 
tambe, pues pa hende cu un 
mihor condicion y mas experi- 
encia. Coredornan competitivo 
(masculinoy feminino!) agoza 
di e distancia mas largo, 45km, 
cu a pasa riba tereno tecnica- 
mente mas dificil. Tur hende a 
pasa dushi y hopi hende a pidi 
pa mas tour asina. Un palabra di 
danki ta bai pa e voluntarionan 
di TRI-BIKE TEAM ARUBA. Nan 
a marka e diferente rutanan 
cu mas cu 100 (!) borchi pa 
percura cu tur hende ta core e 
bon ruta. Danki tambe na Costa 
Riba restaurant, Lago Heights, 
pa habri trempan special pa 
e tour y pa ofrece refesco bon 
frieu despues. Pa wak portret di 
e tour aki y pa evenementonan 
venidero por check riba www. 
arubabiking.com. 

Dia 9 di November ARUBA 


TRIATHLON FEDERATION, 
cu ayudo di TRI-BIKE TEAM 
ARUBA ta organisa e ‘second 
annual off-road triathlon’. E 
off-road triathlon aki tabata 
ta un exito grandi ana pasa, cu 
175 participante. Manera aha 
pasa e careda aki lo tuma lugar 
na Arashi. 

CMB Aruba 10-Ball Classic su premio gordo a bay London 


FEDERASHON di Biljaart 
Arubiano por mira atras riba 
un evento super exitoso cu a 
keda organisa den e fin di siman 
cu ta tras di lomba. Un torneo 
Internashonal cu a keda dedica 
na un valuarte di biljaart Chicho 
Erasmus. Diezseis hungador a 
viaha distancia largo pa jega 
nos isla y enfrenta cu diezseis 
hungador local. No menos di 
ocho pais a keda representa den 
e CARIBBEAN MERCANTILE 
BANK ARUBA 10-BALL CLAS¬ 
SIC 2008. Cu ayudo di CMB, 
CLASSIC BILLIARDS y LOTTO 
PA DEPORTE FEBIAR logra 
pone riba pia un evento cu a hala 
basta publiko y representashon 
di ocho pais. Den promer buelta 
e favorito pa gana e torneo, bon 
conoci pro-player di Chicago 
Ike Runnels a pasa riba The 
Buli Leonardo 8-1, Master Ryan 
Rampersaud ta saka cara pa 
Aruba ora e derota Christian 
Tuvi di Uruguay 8-5, Leo Cam- 
pos otro pro-player Peruano 
residencia na Chicago U.S.A. ta 
aplasta Patrick Henriquez 8-0, 
Miguel Ferrari ta sorprende e 
Legendario Johnny Hellmund 
di Corsow cu 8-6, Zero-Thunder 
Allan van Aanholt ta start su 
racha cu un Victoria riba mar- 
lon Tromp 8-3, Arie Rifleman 
Jansen ta gana di Lucas Tromp 
8-5, Young-Gun di Corsow An¬ 
thony Wever ta raspa Miguel 
Tromp 8-1, Giovanny The Rock 
Tromp ta sorprende Aaron 
The Baron cu 8-5, Richard The 
Wolffman ta gana di Ransley 
Tromp 8-5, Victor Cucuzza di 
Venezuela ta suta The Flying 
Dutchman Martin Appeldoorn 
8-1, Roberto Martinez di Peru 
ta dal Badi Nazat di Corsow 
8-3, Digicel su Top-Gun Acosta 
ta raspa Bryan The One Farah 
di Corsow cu 8-3, Luis Miguel 
Sanchez di Venezuela ta gana 
di Bryan Landskind di Corsow 
8-6, Edwin Kwek Chirino ta dal 
Serge Anais di Guadeloupe 8-3, 
Alexander Garcia di Venezuela 
ta derota su Paisano Risandro 
Arieta 8-4 y den e ultimo wega 
e Guyanes Ramesh “Danny” 
Gokhul residencia na London 
U.K. ta raspa Renzo Rojas di 
Peru 8-2. Sigiuendo den buelta 




di ganador Ike Runnels ta sigi 
cu su massacre y cu 8-1 ta raspa 
Master Ryan, e otro represen- 
tante di U.S.A. Leo Campos 
tambe ta derota Miguel Fer¬ 
rari 8-4, Allan van Aanholt ta 
manda Arie Jansen cu 8-5 pa 
losers round, Anthony Wever di 
Corsow ta gana di otro Arubia¬ 
no Giovanny Trmp 8-6, Victor 
Cucuzza ta pasa trabow pero ta 
gana di Richard The Wolffman 
8-6, Roberto Martinez di Peru 
ta hasi e mesun cos cu Ditto 
Acosta 8-6, Luis Miguel Sanchez 
ta derota Edwin Chirino cu 8-2 
y Danny Gokhul ta pasa net net 
riba Alexander Garcia di Ven¬ 
ezuela cu 8-6. Den tercer buelta 
di ganador Runnels di Chicago 
ta hasi un bon come-back pa 
derota su Paisano Leo Campos 
cu 8-6, Zero-thunder ta sigi riba 
mesun pia cu 8-4 riba Anthony 
Wever, cucuzza di Venezuela 
ta gana di Martinez di Peru 8-6 
y Danny ta parce di ta birando 
un tormenta tropical cu 8-3 riba 
Sanchez di Venezuela. Cuarto 
di final van Aanholt ta manda 
un mensahe cla y raspa cu 8-6 
riba Ike Runnels y Danny di 
Inglatera ta contesta cu 8-2 
riba Cucuzza di Venezuela. 
Semi-final nos heroe local Zero- 


Thunder ta tira un “monster 
match” pa manda e Guyanes 
Danny pa losers round cu 8-6. 
Den e buelta di perdedor e 
eliminashon nan ta bai di sigi- 
uente manera: Tuvi di Ururguay 
ta gana Leonardo cu 8-4. Hell¬ 
mund ta gana Henriquez 8-0, 
Marlon ta gana Lucas cu 8-3, 
Aaron ta gana Miguel Tromp cu 
8-2, Ransley ta gana di Martin 
cu 8-4, Farah ta gana Nazat cu 
8-5, Landskind ta gana di Anaiz 
8-3, Arieta ta gana Rojas cu 8-3. 
Sigiuendo den e buelta cruel, 
Garcia ta elimina Tuvi 8-2, Hell¬ 
mund ta dal chirino 8-3, Acosta 
gana di Marlon 8-2, Wolff ta 
gana Franken 8-7, Ransley ta 
elimina Gio The Rock cu 8-3, 
Fraha ta pasa net riba Arie cu 
8-7, Landskind ta sigi bon cu 
8-6 riba Ferrari, Master Ryan ta 
elimina Arieta di Caracas Ven¬ 
ezuela. Next round Hellmund 
di Corsow ta bula cabes Garcia 
di Venezuela, Acosta ta aplasta 
Wolffman cu 8-2, Psychoman 
Ransley ta pasa dn buraco di 
hangua pa elimina Farah di 
Corsow 8-7, Master Ryan ta 
pasa mas facil riba Landskind 
di Corsow. Ta keda solamente 
12 hungador y recien corona 
Campeon panamericano juve¬ 


nile Anthony Wever ta bin di 
atras pa elimina Legendario 
paisano Johnny Hellmund 8-7, 
Ditto Acosta tambe ta cai atras 
cu 3-1 pero ta steam roil over 
di Leo Campos cu 8-3, Ransley 
Tromp ta pone su wega na e 
next level pa elimina un otro fa- 
vorite di Venezuela Luis Miguel 
Sanchez tres ves Sub-Campeon 
Panamericanoy por ultimo 
Aruba ta orgulloso di otro idolo 
Ryan Rampersaud cu ta elimina 
Roberto martinez 8-4. Wever di 
Corsow no ta entrega y despues 
di ta pasa full un race abow 
ta bini bek pa elimina D-Gun 
Acosta 8-7, Psycoman Ransley 
ta elimina Master Ryan cu 8-5. 
Solamente seis hungador ta bini 
bek diadomingo y Cucuzza di 
Venezuela ta pasa nip nip cu 
8-7 riba Wever di Corsow, pero 
na otro banda Ransley ta rise to 
the occasion ora e elimina nada 
menos cu Ike Runnels cu 8-6. 
Cucuzza ta resulta di ta den 
forma y ta gana di ransley 8-5 
pa lague na di cuarto puesto. 
Danny Gokhul ta dal Cucuzza 
cu 9-6 pa e bai bek pa e final. 
Den final “Cool Cat” Danny cu 
ta pasa basta tempo na Las Ve¬ 
gas den pool action, ta haya su 
revancha y sin vacila e ta bai cu 


5-0 riba Allan, Zero-Thunder ta 
tuma un break y bin bek na 3-5, 
pero Danny no ta vacila y ta dal 
Allan cu 10-3 pa corona y hiba 
Usd $3.000 bek cas. 

Allan ta cash $1,500, Cucuzza 
$750, Ransley ta haya $500, 
Runnels ta settie pa $350 mes- 
cos cu Wever, Acosta y Ramp¬ 
ersaud ta ricibi $275 pa asina 
completa e $7,000 na cash priz- 
es. E top cuatro a ricibi nan tro- 
feo nan cu a keda masha bunita 
prepara pa UNIQUE ENGRAVY, 
y Campos, Hellmund, Farah y 
martinez a ricibi nan CMB Ice 
Chest. E Guyanes no ta basta 
cu e triunfo pero tambe a bai 
cu e promer tako Poison cu a 
ser rifa e w-end aki. E di dos 
tako Poison a bai pa Pedro La 
Rosa. FEBIAR a logra recauda 
e suma di Awg 800,00 pa nan 
meta di pone un mesa di biljaart 
na Imelda Hof y logo sigi built 
riba e suma aki pa jega na e 
meta promer cu final di 2008. 
Danki na tur hungador local cu 
a demostra corahe pa participa 
y sigur sigur na e sponsornan cu 
nan aporte pa duna nbos pub¬ 
liko pero muy enespecial nos 
hungadornan local un chens di 
bataya cu Pro-Players y top di 
nos region. 

Respet pa City 

Rafael Benitez 
a admiti cu 
Manchester 
City lo ta un 
rival grandi 



E tecnico di Liverpool, Rafael Benitez, ken a duna diahuebs 
e bon bini na Anfield e spano Albert Riera, “un hungador cu 
experiencia den Premier”, a admiti cu Manchester City, club 
pa cual a milita den pasado, por converti den un serio rival 
pa e titulo. 

E extremo spano a pasa seis luna como renta den City den un 
comienso den futbol ingles. 

Riera, di 26 ana a caba awo di firma un contract di cuatro 
ana cu Liverpool, unda lo uni na su compatriota Pepe Reina, 
Fernando Torres, Alvaro Arbeloa y Xabi Alonso. 

Mientras tanto, Manchester City tabata cumpra pa e grupo di 
inversion arabe Abu Dhabi United Group, cu a anticipa gran 
proyecto pa e team cu suma grandi di placa. 

Den e presentacion di e hungador, Benitez a admiti 7 cu su 
compra nobo procedente di Espanyol por soluciona e prob¬ 
lema cu e team ta sufri den banda robes na tempo cu a acepta 
e proyecto nobo di City por pone den e temporada aki. 
“Simplemente cu placa no por gana titulo pero Chelsea a hasi 
esaki durante dos ana gastando cantidad enorme. Despues, 
Manchester United a gana despues di a inverti hopi placa. Si 
papia di gasta placa, e ora porta tambe Manchester City lo 
gana e titulo”, el a comenta. 

Benitez a bisa cu aunke no ta solamente cuestion di placa, e 
factor aki solamente ta hasi e cosnan mas facil. 


Ta sigui habri bay 

Roger Federer a gana Gilles Muller y 
ta avansa pa semifinal di US Open 



Ta sigui dilanti, e suizo Roger Federer, awo num- 
ber 2 di mundo a gana e hungador Gilles Muller y 
a drenta den semifinal di US Open. Su rival a sali 
di e wega cu pa e cuarto ta hunga e maximo idolo 
local, Andy Roddick, y e serbio Novak Djokovic. 
Federer a pasa varios cos cu un contricante cu 
ni sikiera a parece entre e 100 prome di mundo, 
pero mescos a logra un Victoria di 7-6 (7-5), 6-4 
y 7-6 (7-5) riba Muller den dos ora y 25 minuut 
y duna otro paso den e ultimo Grand Slam di 
ana. 

E suizo ta logra drenta pa di 18 biaha den forma 
consecutivo den semifinal di e torneo di Grand 
Slam. Ningun otro hungador den historia a hunga 
mas di 10 semifinal consecutivo den e cuatro tor¬ 
neo mas importante, loke ta demostra e hazana 
di Federer. 


Ademas, e hungador a amplia na 33 su racha di 
Victoria sigui na Flushing Meadows, unda tabata 
campeon di e cuatro temporada ultimo. 

Apesar na enfrenta un rival cu nunca a pasa mas 
leeuw di e tercer round den gran campeonato 
y cu mester supera e fase prome na New York, 
Federer tabata tin cu hunga duro. 

A desperdicia seis punto pa set den e prome set, 
pero a logra sera den su di siete intento, ora 
Muller a malogra un robes. 

Federer solamente por a converti un di e 11 opor- 
tunidad di kibra e servicio cu a dispone contra 
Muller, e number 133 den e ranking mundial 
di ATP. 

“Tabata un dia particularmente dificil, cu e solo, 
biento”, Federer a declara. “No ta conta cu hopi 
oportunidad”, el a agrega. 

No por para esaki 

Ervin Santana ta gana su di 15 wega di temporada 


E dominicano Ervin Santana gers. E Victoria areduci na seis e den siete inning y un tercio,per- 
a tira siete inning impecabel, e number magico di Los Angeles mitiendo un careda y seis hit. 
venesolano Juan Rivera a hinka Angels pa conquista su bandera 

dos careda y Torii Hunter a dal dicampeondi West di liga Amer- Su record ta di 4-0 den siete ap- 
un homerun pa duna Angels a icana den cinco temporada. ertura desde 27 di juli. Detroit 
Victoria diahuebs di 7-1 riba Ti- Santana (15-5) a poncha ocho apenas por a pone corredornan 




Cansa di Busca? 




No busca leu.. 


Bishita nos pa 
escoge e mihor 
flus, dashi, 
camisa, carson 
y mucho mas 


Awor cu 


MERCANCIA 

NOBO! 


Situa na Avenida Milo Croes 71 • Tel 5822303 


Habri di Dialuna pa Diasabra 9am-6pm 


mas leeuw di e primera base 
t’e cu Curtis Granderson a dal 
un homerun solitario den di 
ocho. Mark Teixeira tambe a 
produci dos careda pa Angels, 
cu a lanta den e score pa un 
racha di cuatro careda den di 
tres inning contra di Kenny 
Rogers. Tabata su salida mas 
cortico desde cu a permiti siete 
careda y solamente a saca dos 
out den Cleveland dia 25 di juli 


2006. E zurdo di 43 ana, ken a 
tolera seis careda y ocho hit den 
dos inning, a perde tres wega 
consecutivo y siete di ocho. 
Single productor di Teixeira den 
e prome y di Rivera den di dos 
a duna e ventaha na Angels. 
Hunter a dal un homerun den 
di ocho contra Nate Robertson 
y a yega na 20 pa e tercer tem¬ 
porada sigui, y pa di siete den 
ocho ana. 

Cu loke tin ta suficiente 


Ruud Van Nistelrooy a 
bisa cu Real Madrid tin 
suficiente delantero 



RUUD Van Nistelrooy, delantero hulandes di Real Madrid, 
a defende e ausencia di compra di un delantero manera 
Bernd Schuster a pidi, bisando cu Higuain y Saviola ta cuatro 
delantero, uniendo na Raul y su mesun persona, cu calidad pa 
opta na tur titulo. E traspaso di Robinho, Julio Baptista y Ro¬ 
berto Soldado no ta resta potencial ofensivo pa Real Madrid, 
segun Van Nistelrooy. E hulandes a defende esnan cu ta sigui 
bisti di blanco. “Awo mes den e team tin cuatro delantero cu 
Saviola y Higuain. Mi ta kere cu ta suficiente pa e momento 
aki. Nos ta train y pensa na gana wega. Awo no por cumpra 
y no tin cu pensa ya den Cristiano Ronaldo ni Robinho. Nos 
tin cu biba cu e team cu tin akinan”, el a bisa. Van Nistelrooy 
a reflexiona riba tur loke a biba Robinho y su salida na ul¬ 
timo ora pa Manchester City. “Cada uno tin su motibo y mi 
ta kere cu tin cu respeta su decision. Mi ta spera cu Robinho 
bay hopi bon eynan paso e ta un bon persona”. “Semper e 
tabata bon cu e team. Awo, pa ami tabata un sorpresa cu el 
a tuma e decision ey paso mi tabata kere cu tabata bayendo 
pa Chelsea, di cual tabata wordo papia pa tur hende, y mi a 
wak cu el a bay Manchester City, pero ta un decision cu mi 
ta respeta totalmente”, el a bisa. Van Nistelrooy ta kere cu e 
brasileno a biba un situacion dificil y na final a tenta na gana 
mas placa na Inglaterra, un situacion cu e lo no pensa mes si 
haya un oferta asina. 


Abona y ricibi bo corant preferi te na 


porta di bo c as tur mainta 



Abona yama 583-1400 



Tin preocupacion total 

Silvio Berlusconi a priminti 
cero tolerancia pa violencia 



HEFE di gobierno italiano, Silvio Berlusconi, 
a anuncia diahuebs cu e gobierno lo no mustra 
ningun tolerancia cu ken ta confundi apoya un 
team di futbol cu vandalismo. 

Berlusconi, propietario di Milan, a sugiri studia 
e receta aplia na Inglaterra pa pone fin na e epi- 
sodio di violencia den futbol, cu Italia ta inclui 
tres morto den e ultimo dos ana y numeroso 
prohibicion di viahe di publico pa e grave riesgo 
di enfrentamento. 

Durante un rueda di prensa na Napoles, Ber¬ 


lusconi a responde na varios pregunta riba e 
medida adpota despues di e incidente provoca 
diadomingo pa e fanatico di e ciudad, cu a subi 
un trein pa bay Roma pa wak nan team, a agredi 
varios empleado y a causa dano na valor di mei 
miyon di euro. 

E hefe di gobierno a reitera e prohibicion di 
organisadornan di siguidor di Napoles, si ta bon 
cu ta sigui permiti viahe individual y a eximi e 
club di cualkier responsabilidad pa e conducta 
di su fanaticada. 



Jt - 

Eddy Samson y Ivan Jansen, musiconan 
legendario, hunto den concierto 


AWE, Eddy Samson y Ivan 
Jansen, musiconan local di talle 
mundial, lo comparti escenario 
den e Caribbean Sea Jazz Fes¬ 
tival, ariba e tereno di festival 
pafo na Cas di Cultura. Eddy 
Samson lo ta e artista principal. 
E banda lo electrifica e audien- 
cia cu e varios composicionnan 
di Eddy Samson ariba piano y 
Ivan Jansen ariba guitara, hunto 
cu.e Jazz Quartet di Ivan, con- 


sistiendo di Richard Holmond 
ariba drums, Roy Croes ariba 
bass, y Frank Granadillo ariba 
trompet y flugelhorn, Michael 
Bremo ariba percusion. 

Eddy Samson y Ivan Jansen 
tin un historia musical cu ta 
data di 1975, ora cu como 
teenagers, Ivan Jansen y Eddy 
Samson, a forma un banda 
yama Sun Formation, un di e 
prome gruponan local cu tabata 


interpreta jazz contempora- 
neo, musica funk y progresivo 
y R&B. Nan repertorio tabata 
consisti di Earth Wind & Fire, 
Chick Corea, Herbie Hancock 
y George Benson. 

Mientras cu Ivan Jansen a bai 
Boston pa studia musica na 
Berklee College of Music, Eddy 
Samson a sigi toca den varios 
banda y orquesta y a tuma les 
di e famoso Armando Lorencini. 


Ora cu Ivan a bolbe Aruba, Ivan 
y Eddy hunto cu Reno Steba, 
a forma un grupo legendario 
Future Wings, un banda pro¬ 
gresivo di Jazz cu a causa furor 
y cu un repertorio original di 
musica di Eddy, Ivan y Reno 
Steba. 

Reno Steba tambe ta presenta 
cu su banda for di Hulanda cu 
musiconan hulandes y cubano 
den e festival aki. Pronto Eddy 


Samson lo produci su prome CD 
ariba Mercado. Aruba a produci 
musiconan professional di talle 
mundial manera Eddy Samson, 
Ivan Jansen y Reno Steba pa 
menciona aigun. E festival aki 
ta un oportunidad tremendo 
pa bin goza di Aruba su pro- 
pio artistanan cu a contribui 
grandemente na e desaroyo di 
musica na Aruba y internacio- 
nalmente. 


Generacion nobo di musico di Arubaanse Muziekschool 
lo briya den festival bao direccion di Ivan Jansen 


ARUBA tin un generacion nobo 
di studiantenan/musiconan 
talentoso, di entre 18 pa 20 
anja, cu lo bai presenta ariba 
escenario di Caribbean Sea 
Jazz Festival diasabra anochi. 
E musiconan aki ya kaba ta 
tocando ariba un nivel halto 
y pueblo di Aruba ta invita pa 
bin presencia nan presentacion 
ariba scenario: José Croeze 
ariba bass, Michael Bremo ariba 
drums, Jamal Baptist ariba 
piano, Michael Seraus ariba 


guitara, Lidrick Solognier ariba 
persuccion. Gerald Martes, un 
flutista local professional lo 
reenforza nan. 

E studiantenan/musiconan 
aki ta studiante di Arubaanse 
Muziekschool (Skol di Musica 
Rufo Wever) y ta tumando un 
variedad di lesnan consistiendo 
di les di harmonia, “ear train- 
ing”, les den an propio instru¬ 
mento y Ensemble. E Les di 
Ensemble ta unda e muchanan 


ta sinja e concepto di funciona 
den un band, e trabow di kada 
instrumentalista y nan ta sina 
improvisacion y sinja lesa mu¬ 
sica y domina varios ritmo. 

E jovennan aki ya tin varios anja 
ta tumando les di Ensemble bao 
guia di Ivan Jansen. REgular- 
mente nan ta haci presentacion 
dischooldiAMS. Turejovenan 
aki ta interesa den sigi studia 
musica den exterior. Nan ta 
wordo lidera e anochi pa e 
maestro Ivan Jansen. 


Sin comparacion 

Diego Colotto a evita compara cu su compatriota Coloccini 



E argentino Diego Colotto, ul¬ 
timo incorporacio di Deportivo, 
a evita den su prome dia na 
Coruna, e comparacio cu su 
compatriota Fabricio Coloccini, 
traspasa pa e club di Newcastle 
ingles pa 13 miyon di euro. 
“Desde e prome momento mi a 
trata di marca e diferencia. Fab¬ 
ricio Coloccini ta un hungador 
cu ta na un nivel halto y ami ta 
trata di probecha e oportunidad 
aki, di scirbi mi propio historia 
y spera cu por aporta un tiki di 
mi futbor, el a splica. 

Colotto, cu lo hunga den De¬ 
portivo e temporada aki y otro 
tres mas despues cu e club a 
cumpra esaki 2,5 miyon di euro 
for di Atlas mexicano, ta confia 
na certifica den e terreno di 
wega e elogionan cu a ricibi di 


Coloccini y di cual lo ta su tec- 
nico, Miguel Angel Lotina. 
“Loke Fabricio a bisami di De¬ 
portivo ta cosnan hopi posi¬ 
tivo na e entrenador, e club, 
e ciudad y e hendenan. Mi ta 
spera probecha e oportunidad y 
debolbe e hendenan cu a papia 


bon dimi”, el a declara. 

“Mi ta bin cu hopi gana, na 
trata di drenta den e grupo y di 
adapta mas liher posibel pa ta 
den condicion tanto fisico como 
futbolistico y na disposicion di 
e tecnico”, el a agrega. 

“Mi ta djis cumpli cu mi deber” - Armando (Rudy) Lampe 



SU fam ta Lampe. Su nomber- 
nan oficial ta Armando Ru- 
dolfo. Su nomber di escritor 
ta Armando Lampe, p’esey na 
America Latina, na unda mas 
el a publica, e ta conoci como 
Armando. Den comunidad di 
Aruba e ta mas conoci como 
Pader Lampe. 

El a nace na Aruba, kier men 
na prome lugar e ta arubiano, 
ta despues el a bira sacerdote 
catolico. 

Aruba a haya su status aparte 
na 1986 y na mesun aha dia 
22 di Maart el a keda ordena 
sacerdote den parokia di Sta. 


Cruz, unda el a ricibi Bautismo, 
Prome Santa Comunion, Con- 
firmacion y unda el a sirbi misa 
como hoben. Na mesun tempo 
cu a surgi un pais nobo den 
Reino Hulandes, un arubiano a 
bira sacerdote despues di hopi 
aha cu Aruba no a conoce un 
sacerdote yiu di tera. For di e 
momento cu el a keda ordona 
sacerdote, el a scoge pa e mod¬ 
elo paulino. Kico esei ta nifica? 
Pablo di Tarso tabata traha tent 
y bende esaki pa por mantene 
su mes y den su tempo liber e 
tabata predica e evangelio. 
Durante mas di 20 aha cu e ta 


sacerdote el a purba di biba e 
modelo aki. Kier men semper e 
tin un trabao secular of yam’e 
mundano di cua e ta haya un 
salario y di esei e ta biba. Den su 
tempo liber e ta haci trabao pas¬ 
toral den un parokia. Mayoria di 
sacerdote sin embargo ta scoge 
pa e modelo petrino (di Pedro), 
esta nan ta wordo paga pa nan 
trabao pastoral. 

Ora el a bira parlamentario 
esaki no tabata un ruptura cu 
su forma di biba, su sacerdo- 
cio. El a mir’e como un trabao 
mundano cu ta dune un salario, 
manera e tabata traha prome 
na un scol publico (Instituto 
Pedagogico Arubano) cu ta¬ 
bata dune un salario. Toch tin 
hende no ta compronde ainda 
su escogencia pa haci e trabao 
di parlamentario. E dificultad 
ta sinta tambe den e hecho cu e 
mester a scoge entre sigui fun- 
ciona como sacerdote of traha 
como parlamentario. El a scoge 
pa sigui den politica, mientras 
cu tin catolico cu lo a prefera cu 
lo el a scoge pa sigui eherce sac- 
erdocio. Aigun hasta a expresa 
cu el a traiciona Dios. 

E ta cumpliendo mitad siglo di 
bida, y a nace na 1958. For di su 
humilde casita den cunucu e ta 
wak bek y ta reflexiona riba su 
bida. Lo e no molestia e lector 


cu detayes di su infancia, di su 
hubentud y di su bida adulto. 
Aunque tin detayes curioso, 
manera e tabata cana cu cabei 
largo ora e tabata studia na 
Colegio Arubano, y cu bril al 
estilo di John Lennon. Tampoco 
lo e molestia e lector cu tur e 
detaye di su estudionan. 
Despues cu el a termina VWO 
na 1976 el a sigui su estudio 
di teologia na Katholieke Ini- 
versiteit Nijmegen, unda el a 
gradua como doctorandus den 
teologia (cum laude). Despues 
el a studia sociologia y a obtene 
su master’s degree den sociolo¬ 
gia na Universidad Iberoameri- 
cana (cum laude). El a termina 
e programa di doctorado den 
estudionan latinoamericano 
na Universidad Nacional di 
Mexico y el a culmina e ciclo aki 
na 1988 ora el a ricibi su grado 
di doctor den ciencia social na 
Vrije Universiteit Amsterdam. 
Su carera academico a caba 
abruptamente ora cu e defunto 
Mons. Wim Ellis a manda yame 
na 1998 pa bin traha na Aruba 
y defende nos scolnan Catolico. 
Despues di un ausencia di hopi 
aha, el a bin bek na Aruba, 
su isla natal. E mester a cum¬ 
pli na 1999 ainda cu su ultimo 
compromisonan academico na 
Alemania y for di 2000 e tabata 
ful time na Aruba. E tabata yuda 


na Parokia di Santa Ana, na 
Noord. Hopi cos a pasa cu ne aki 
na Aruba, pero lo e spar e lector 
tur detaye. Lo e no conta con el 
a cai sera na KIA na December 
2000, ni tampoco lo e relata e 
huicio cu el a enfrenta na 2001, 
acusa falsamente di a comete e 
delito di “opruiing”. 

Tur e detayenan aki por ta sen- 
cionalista, pero e curiosidadnan 
aki di su bida poco ta yuda e 
lector compronde ken e ta. Den 
e buki aki lo e no conta kico el a 
haci, sino mas bien pakico el a 
haci loke e tabatin cu haci. 
Hopi ta haci e pregunta, pakico 
un sacerdote a scoge pa bai den 
politica. Kico ta e motivacion 
tras di su hechonan? Cua ta e 
balornan cu tabata y ta guia su 
actonan. E ta spera cu e lector 
despues di lesa e buki ta com¬ 
pronde miho cu no tin contra- 
diccion entre su escogencia di 
e tempo ey pa bira sacerdote 
y su decision awor pa ta parla¬ 
mentario. 

Armando (Rudy, Pader Lampe) 
lo ta na Van Dorp Book & Of¬ 
fice Dakota, diasabra dia 6 di 
september di ll’OO a.m te cu 
1.00 p.m pa introduci su buki 
“Mi ta djis cumpli cu mi deber”, 
na esnan interesa y firma esaki 
tambe pa esunan cu ta desea 
esaki. 


Un siman mas pa e final di e campana di Malta Balashi” 



E aha aki Tropical Bottling Company 
ta bek cu “Go to the Extreme with 
Malta balashi” un tremendo campa- 
na unda bo por ricibi bo premio facil¬ 
mente, unda bo mester djis cumpra 
un caha di Malta Balashi y ricibi un 
Banchi cu USB completamente GRA¬ 
TIS. Den ful e luna di july, augustus 
y september, mayornan cu nan yiu 
ta haci nan compras na diferente 
supermercado y asina busca nan 
caha di Malta Balashi. Cu e recibo cu 
nan a cumpra e caha di Malta balashi 
nan por pasa na Carry-out na San 
Nicolas, Playa of Brouwerij Nacional 
Balashi pa ricibi nan USB completa¬ 
mente gratis. Tambe Malta Balashi 
tin un promocion special unda 
diasabra awor lo tin un promo giri 
na Hong Kong na Paradera di ll’or 
pa l’or y na Kong Hing na Playa di 



l’or pa 3’or y cu cada compra di dos 
six pack di Malta Balashi presenta cu 
bo recibo cerca e promo giri nan di 
Malta Balashi anto ricibi bo banchi 
di USB di biaha. Tambe participa den 
e rifa pa tin e chens di gana un di e 
3x I-Pod Shuffle. Ganador di rifa ta 


wordo anuncia dia 10 di september 
2008. Sea extreme, keda den style 
cumpra bo caha di Malta Balashi y 
ricibi bo USB band di Malta Balashi. 
E campana ta den termina pura 
busca bo caha di Malta Balashi pa 
abo tin bo USB band na bo man. 

Pa prome biaha na Hulanda 

Aruba su artistanan a forma parti di un 
exposicion di Årti et Amicitiae na Amsterdam 



DEN HAAG - Recientemente 
na Maatschappij Årti et Amici¬ 
tiae na Amsterdam a tuma lugar 
e apertura di ArtiAruba. Esaki a 
wordo haci pa Minister Plenipo- 
tenciario sr. Frido Croes. 
ArtiAruba ta un exposicion di 
fotografia, pintura, instalacion 
y pelicula unda principalmente 
e colaboracion entre artistanan 
Arubano y Hulandes ta wordo 
acentua. 

E inspiracion pa cu e exposicion 
aki tabata e teritorio Caribense 
y Aruba. E idea y realisacion 
pa e exposicion ArtiAruba a 
wordo haci posibel p’e artistan¬ 
an Hulandes Chantal Breukers, 
Moritz Ebinger, Dick Tuinder, 
cu ta activo na Aruba como “art¬ 
ist in residence” den e teritorio 
Caribense. 

E delegacion Arubano ta con- 
sisti di Gilbert Senchi, Elvis Lo- 
pez y Glenda Heyliger. Glenda 
Heyliger a termina su estudio na 
Gerrit Rietveld Academie y ta 
representa Aruba na diferente 
exposicion nan internacional. 
Gilbert Senchi ta hopi conoci 
na Aruba cu su instalacionnan 
traha di material di refineria 
petrolero di Aruba. 

Elvis Lopez ta e pilar tras di un 
scol di arte p’e generacion mas 


hoben di Aruba y na Hulanda e 
ta wordo invita regularmente 
pa ta docente na Sandberg 
Instituut. 

Den discurso di Minister Pleni- 
potenciario, Frido Croes, el a 
felicita e organisadornan di Ar¬ 
tiAruba pa duna nos artista nan 
Arubano p’e oportunidad di ta 
parti di e exposicion aki. Tambe 
el a enfatisa riba e caliber halto 
di nos artista Arubiano nan cu a 
expone na Maatschappij Årti et 
Amicitiae. Tambe ta di remarca 
cu esaki ta prome biaha cu e gal- 
eria renombra aki ta organisa 
un exposicion cu e tema Aruba 
y e teritorio Caribense. 

Sra. Breukers, sr. Ebinger y 
sr. Tuinder tambe a invita fo¬ 
tografo Hulandes Diana Blok, 
pintor Roland Sohier y artista 
multidisciplinario Femi Dawk- 
ins alias Jimmy Rage pa expone 
durante e exposicion aki. 
Despues di e apertura oficial 
a sigi un recepcion ameno cu 
musica y cuminda Caribense, 
unda tur presente por a sigi 
papia y duna comentario riba e 
exposicion ArtiAruba. 

E exposicion ArtiAruba por 
wordo bishita pa publico te cu 
19 october 2008 na Årti et Am¬ 
icitiae na Amsterdam. 

Congreso Wild Aruba exitoso y cu 

Hopi sugerencia pa proteccion di naturalesa 


CONGRESO Wild Aruba a 
tuma lugar 25 pa 29 Augustus 
2008 ultimo, tabata exitoso. 
A logra compila hopi informa- 
cion balioso di flora, fauna y 
paisahenan natural di Aruba y 
a dialogo cu instancianan rel¬ 
evante pa propone puntonan di 
atencion pa un maneho integral 
pa proteccion di naturalesa. 
Tabata tin tremendo asistencia 
tanto na e symposio como na e 
tayer y ta gradici tur persona cu 
a dedica nan tempo pa contribui 


na formula un Plan di Accion pa 
naturalesa di Aruba. 

For di e grupo, cual tabata tin 
representantenan (stakehold- 
ers) di tur sector di nos comu- 
nidad, a formula e siguiente 
vision general: 

“Aruba, unda hende ta aprecia 
e flora y fauna di e isla y activa- 
mente ta proteha naturalesa su 
procesonan evolucionario den 
habitatnan saludable, tanto pa 
ecosistemanan marino como 
terestre, manehando pa biba 





den balansa entre desaroyo 
socioeconomico y conservacion 
di naturalesa”. 

E concensus logra entre e casi 
80 participantenan invita pa e 
tayer, ta acapara e pensamento 
general di tur e balor y pun¬ 
tonan di preocupacion cu ta 
biba entre e representantenan 
di diferente sector den nos 
comunidad. Entre e gruponan 
representa por menciona, sec¬ 
tor publico cu diferente depar- 
tamento cu ta traha den area di 
naturalesa, como tambe sector 
priva unda AHATA, ATIA y 
Camara di Comercio y varios 
NGO ambiental contribuyente 
manera StimAruba, FANAPA, 
TurtugAruba, Fundacion Salba 
Nos Burico, y mester menciona 
en particular e contribucion 
grandi di e sector educativo na 
e dialogo. 

Por a nota durante e trayecto 
cu e interes tabata grandi pa 
traha hunto cu e meta pa con- 
serva nos naturalesa. Asistencia 
technico ta ser ricibi for di AZA 
(Association of Zoos and Aquiri- 
ums) y tambe di IUCN (Interna¬ 
tional Union Conservation of 
Nature) su CBSG (Conservation 
Breeding Specialist Group) cu 
a encarga nan mes pa realisa e 
parti di facilita e workshop di e 
congreso. 

E trabou a consisti di destila 
for di cantidad grandi di in- 
formacion, pensamento y idea 
presenta, e prioridadnan prin¬ 
cipal pa duna atencion ariba 
corto, mediano y largo plazo. 
For di e kibramento di cabes 
inicial a condensa e ideanan 


den 6 grupo di trabou pa e 
workshop. Despues di debate, 
dialogo y votacion a saca afo 
e topiconan cu a mas e partici¬ 
pantenan kier mira realisa. Na 
prome prioridad a expresa cu 
mester bin un instancia integral 
pa maneha nos medio ambiente 
y adresa asunto di naturalesa. 
E segundo accion mas impor- 
tante ta cu tur hende kier mira 
e parke marino wordu realisa a 
corto plazo. 


Na e momentonan aki, IUCN 
conhuntamente cu e comision 
organisado ta trahando riba e 
documento final. Ta proyecta 
pa presenta e raport final pa 
revision dentro di aproximada- 
mente 3 luna pa despues ofrece 
esaki na Gobierno di Aruba y 
comunidad en gerenal. E comi¬ 
sion organisador ta gradici tur 
e patrocinadornan y contribuy- 
entenan cu a haci e congreso aki 
uno exitoso. Danki. 

Pader Jairo Rodrigo Maduro ta haya su prome parokia na Aruba 

Manera AWEMainta a anuncia caba, Jairo 
Maduro ta bira Pastoor di parokia Cristo Rey 




PADER Jairo Rodrigo Maduro 
a wordo nombra na parokia di 
Cristo Rey, na Brasil, pa cum- 
insa dia 6 di september 2008. 
Pader Jairo a nace dia 31 di july 
1971 y ta di Dakota. Pader Jairo 
a ser ordena sacerdote dia 31 di 
july 2004. 

Despues di su ordenacion, el 
a bay Venezuela bek pa sirbi 
den ordinariato militar di Ven¬ 
ezuela, como Almoezenier na 
Comandancia General di Guar- 
dia Nacional, destacamento de 
apoyo 2, museo militar yforma- 
dor den seminario, director di 
formacion humana di Escuela 
de Formacion de Capellanes 
de la Republica Bolivariana de 
Venezuela, Kapelaan na un scol 
catolico San José de Tarbes, na 
Caracas. 

Awor despues di 4 aha e ta 


bek na su isla natal, Aruba, pa 
cuminsa di biaha como Pastoor 
di su prome parokia na Aruba. 
Na parokia di Brasil a pasa 
hopi sacerdotenan entre otro 
pa cuminsa: Rev. Paulus Grove 
O.P di 1955 te cu 1956; Rev. 
Cornelis Heynsbroek O.P. di 
1958 te cu 1963; Rev. Michael 
Ellis, nos di dos Obispo den feliz 
memoria, a traha 6 luna so di 
februari te cu july 1958; Rev. 
Rosario Weenink O.P. di 1963 
te cu 1966. 

Rev. Goes O.P. di 1966 te cu 
1971; Rev. Jacobus Janssen a 
traha un luna so, di mei pa juni 
1967; Rev. Johanes Vijverberg 
O.P. di 1975 te cu 1977; Rev. Jo¬ 
hannes Bouman O.P. di 1977 te 
cu 1985; Rev. Tomas Robrigado 
1985 te cu 1996; Rev. Mariano 
Matubish a traha 5 luna so na 
aha 1997; Rev. Alexis R. Talde 




a cuminsa di juni 1997 te cu 6 
di september 2008; Rev. Jairo 
Rodrigo Maduro ta drenta dia 
6 di september te cu Dios dicidi 
otro pa medio di Obispo. 
Monsenor Willem Ellis, y Pader 
Johanes Bouman, kende nan 
tabata bon amigonan y inspira- 
dor di Pader Jairo. Pader Jairo 
tabata misdienaar di Pader 
Bouman na Dakota y Playa. 
Awor e mes ta tuma e parokia 
caminda nan a pasa como lider 
spiritual. 

Pader Jairo lo topa cu retonan 
nobo den su bida sacerdotal, 
pero sigur lo e logra dirigi e 
parokia n’e caminda cu Sehor 
kier. E ta bini cu su propio estilo 
y participacion y creatividad di 
traha pa su pueblo. 

4 Aha na Venezuela a sirbi 
sigur di experiensia di pastoral 
bastante interesante y amplio, 
espcialmente den ambito mili¬ 
tar yescolar, awor e experiencia 


ta bira otro. E ta bira bida di 
parokia y den parokia. 

Sigur e lo sigi ta mes energico 
den su funcion nobo na parokia 
di Brasil. Pader Jairo no sola- 
mente ta bisa “ayo“ na Venezu¬ 
ela, pero tambe ta bisa ayo na 
cierto actividad cu e tabata haci 
na Aruba, ora cu e t’aki, e.o., 
semper a yuda Pastoor Daniel 
di Dakota, su mes un parokia 
y den musica semper e te, y cu 
su trompet den Ann’s Choir, y 
porta, y si tempo duna, e lo sigui 
cu e Mars Band di Politie Korps 
Aruba, si tempo duna. 

Un sacerdote den parokia sem¬ 
per ta un bendicion. Esey kier¬ 
men cu tin misa tur dia, y Cristo 
mes lo ta mei-mei di su pueblo, 
den tur celebracionan. Un sac¬ 
erdote ta un hende cu Dios ta 
yama p’e entrega generoso- 
mente su bida den sirbishi di su 
Reino, pa salbacion di almanan 


y di dje mes tambe. Un hende 
cu ta laga tur cos un banda pa 
prepara su mes ahanan largo di 
studio y despues ora cu iglesia 
yame p’e incorpora su mes 
como sacerdote den un pres- 
biterio, hunto cu un Obispo. 
Obispo t’esun cu ta determina 
su trabao segun necesidad den 
un su Bisdom. 

Parokia di Brasil ta vacante 
desde 6 di september 2008 
y ta pesey Obispo ta nombra 
un sacerdote, Pader Jairo, pa 
den nomber y colaboracion cu 
Monsenor Secco, dirigi e pueblo 
di Dios. 

E pueblo di Dios, mas cu claro 
mester ricibi e sacerdote cu 
hopi amor, sea un local of un 
stranhero, y trate cu tur respet 
y reverencia, ya cu t’esun yama 
pa administra donnan di Dios 
den e parokia. 

Un sacerdote, ta un hende cu 
hopi preparacion y su pueblo 
mester probecha esey di tur 
loke e pader sa y por siha nan. 
E pader ta un hende mei-mei 
di hendenan di su parokia, y e 
habitantenan di su parokia sem¬ 
per mester mantene cercania y 
tambe cierto distancia pa no en- 
torpece e ministerio sacerdotal 
di e pader. Cercania ora ta trata 
di buskeda di ayudo spiritual, 
consehonan y formacion. Y e 
distancia cu kiermen e respet 
debi cu e sacerdote merece. 

Ganadornan di Bumper sticker di SETAR. 

E campana di Bumper Sticker 
di SETAR ta bayendo full 
swing y tur siman tin ganador. 
Recientemente mas cliente a 
gana y a ricibi nan premio for 
di SETAR. 

Esnan cu recientemente a 
ricibi nan premio na oficina 
di SETAR tabata Sra. Carolyn 
Sabino, Sra. Esther Inocencia 
& Sr. Luciano Koolman (cu a 


manda un representante pa 
busca su premio). 

Otro ganadornan di luna di 
Augustus 2008 ta: 

A-7021; A-451379; A-25484; 
A-14566; A-10707; A-17282; 
y A-45995 

E automobilistanan ganador 
por pasa na oficina principal 
di SETAR diamars dia 9 di 
September, 2008 entre 2’or pa 


4’or di atardi. 

Un pabien ta bai na e gana¬ 
dornan y esnan cu ainda no a 
plak nan sticker pasa cualkier 
Teleshop y busca uno pa bo 
tambe por ta un di e felis 
ganadornan. Riba e fotonan: 
E ganadornan cu a gana re¬ 
cientemente cu e campana di 
Bumper Sticker di SETAR di 
Bo TAMBE! 


Depues di a haya informacion cu e tin marihuana 

Polis ta detene hoben sin rijbewijs 


y sin documento di auto 


DIARAZON mainta, dos ho¬ 
ben cu tabata sinta ta huma 
marihuana, a keda deteni pa 
polis, pero no pa marihuana, 
como cu no a haya nan cune. 
Polis ta bay n’e casnan di pueb- 
lo na Seroe Patrishi, y eynan e 
habitantenan ta bisa polis cu 
dos mucha homber sinta den 
un Nissan Sunny blanco, tabata 
huma marihuana. 

Ora cu polis a yega e dos nan 
a bay caba for di e sitio. Pero 
pa nan malasuerte, nan tabata 
coriendo dilanti auto di polis. 
Polis a para nan y a controla e 
chofer pa su papelnan. E chofer 
a resulta di t’e hoben S.R. naci 
na Hulanda di 17 ana y no taba- 
tin rijbewijs. E auto no tabatin 
number ni dilanti ni patras. 
Polis a duna S.R. un boet y a 
confisca e auto. 



noticia@awemainta.com 


Tel: 583-1400 
Fax: 583-1444 

AD PATRES 

f u neral home 


van Rcnsselaerstraat 2 

San Nicolas - Aruba 

E-mail: adpatres(a setarnet.aw 


Tel.: (294) 584-2299 
584-8413 
Fax: (297) 584-2266 


Gradicimento/Invitacion 

Pa medio di esaki Rudy, Edwina, y Johny 
hunto cu nan famia ta desea di gradisi na 
promer lugar Tata Todopoderoso pa su 
inmenso amor. 

Alabes tambe dokternan, enfermero y 
enfermeranan y tur demas staff 
di Dr. Horacio Oduber Hospital. Tambe na tur 
amigonan, bisinanan, 
conocirnan y muy en especial na tur gruponan di oracion kendenan 
a sostene nos mama cu nan oracionnan. Di nos parti y nos famia nos ta 
gradici un y tur kendenan a demo strå nan interes y a duna tur sosten 
durante e enfermedad y na ora di entiero di nos querida mama: 



Sra. Vda. Felicia Does - de Cuba 

Un gradicimento especial nos kier manda na e ministerio di musica di 
grupo 

di oracion “Dios ta Amor” pa nan bunita acompanamento cu musica di 
alabansa na Nos Senor durante entiero di nos mama. 

Nos kier a anuncia cu lo tin 3 sacrificio di misa pa descanso di su alma 
cu lo wordo teni riba: Diabierna 05 September, Diasabra 06 Septem¬ 
ber, pa 7’or di anochi y Diadomingo 07 di September, 2008 pa 5’or di 
atardina Misa Sagrado Curazon na Savaneta. 

Nos ta invita boso pa bin celebra e sacrificio di misanan hunto cu nos 
pa descanso di su alma. 

Boso presencia lo ta altamente aprecia 

Na nomber di su yiunan Rudy, Edwina, Johny, y demas famia 


Den fin di siman 

Durante Control di trafico 

a parti 80 boet 

DURANTE fin di siman cu a pasa, Departamento di Trafico, a 
cuminsa cu un control rigoroso, riba autonan. Esaki ta riba ordo 
di Comisario di Polis, kende a anuncia cu a cuminsa cu un control 
general, riba tur trafico. 

Esaki ta pa pone mas seguridad den trafico. E control lo tuma 
lugar den tur districto y lo ta cu expertonan riba bromer. Durante 
fin di siman, nan a reparti 80 boet, di cual 3 a bay pa chofernan 
bao di influencia di alcohol. 

Tambe polis ta bay pone atencion special, riba comportacion di 
chofer den trafico, manera velocidad halto, pasamento di auto 
na cruzada, pasamento den lus cora, coredor di bromer sin helm, 
faha di siguridad. 

Polis ta anuncia cu nan lo sigui cu e controlnan riba papelnan di 
auto y specialmente faha di seguridad. 

AD PATRES 

f u n e r a 1 home 


van RensseJaerstraat 2 Tt?L: (294) 584-2299 

San Nicolas - Aruba 584-8413 

E-mail: adpatres@setarnet.aw f 297 * 584-2266 


“Y elo seca tur lagrima for di nan wowo 
y lo no tin morto mas; no lo tin 
lamento mas, ni yoramento, 
ni dolor: E prome cosnan a pasa” 

Revelashon 21:4 

Cu inmenso tristesa na nos curazon pero 
conforme cu Dios su voluntad nos ta partcicipa 
fayecimento inesperadamente di: 



Petrus Anthony Tromp 

mihor conoci como: “Shonpe” of “Mope” 

*26 November, 1927 + 3 September, 2008 

na nomber di su companera: Jacinta v/d Biezen 
Su yuinan di crianza: Nicolaas y Fanny Tromp i yuinan 

Gwendelien y Lito Vasquez i yuinan 
Rumanan: Johan Tromp y famia 

vda. Anna Tromp y famia 
vda. Sixta Tromp y famia 
Basilio y Nora Tromp y famia 
Carmen Tromp y famia 
Felix Tromp 

vda.Catarina Tromp y famia 
Su Imanan: Lucia Werleman y famia 

Boy Dirks 
Wijki Dirks y famia 
Robby Dirks y famia 
Nicolas Tromp y famia 

Comer y Compeman, Swa y Cunanan Sobrino y sobrinanan na Aruba i 
Hulanda. Primo y Primanan na Aruba i Cuba. Amigo y Amiganan. 

Y demas famianan: Tromp, v/d Biezen, Torres, Vasquez, Lopez, 

Werleman, Geerman, Dirks, Franjen i Rodriquez. 
Tur bisinanan i conocirnan nos ta pidi nos disculpa si den nos 
momentonan di tristesa nos por a lubida un famia of otro. 

E acto di entietto lo tuma lugar Diasabra 06 September 2008 pa 
4or di atardi saliendo for di Capilla Santa Famia después pa 
Santana Catolico na Savaneta. 

E restonan di “Mope” lo ta reposa for di 2or di atardi na Kapel Santa 
Famia. 

Den Kapel lo tin un box disponibel pa un bunita gesto. 

Adres di condolencia: Pos Chikito 44 

Di: T or pa 9’or di anochi. 

Senora cu a bay haci bishita ta hay’e 
confronta cu homber fastioso 


Polis ta mira busceadornan den peliger 
ora cu boto a drief bay laga nan 


DIARAZON e senora di L.L. 
47 ana, naci na Colombia a bay 
Warda di Polis na Playa y ta haci 
denuncia contra un homber cu 
ta molesti’e ora cu e bay bishita 
su amiga. 

L.L. ta bisa cu e amiga ta biba 
den Beatrixstraat y e homber ta 
biba bisina di su amiga. E ta bisa 


polis cu luna pasa el a bay bish¬ 
ita e amiga, y ora cu el a yega 
para su auto, e homber a bin 
riba dje cu un biga y a zundr’e 
y a cuminsa menas’e cu un biga 
cu e tabatin den su man. 

L.L. ta bisa polis cu el a spanta 
y a core drenta cas di e amiga. 
Diarazon el a bolbe bay bishita e 


amiga, y ora cu el a yega pita, e 
homber a sali y a bolbe zundr’e 
y a bin cu algo scondi tras di su 
lomba. 

L.L. a bisa polis cu el a spanta, 
pero el a core bay warda pa pidi 
intermediacion. El a bisa polis 
pa nan bay papia cu e homber. 


Director di scol ta pidi ayudo pa humamento di 

marihuana na scol 


DIARAZON mainta pa 11.30, 
un director di scol den Shake- 
spearestraat, e homber J.H.di 
48 ana, naci na Surinam, kende 
a bisa polis cu regularmente e 
studiantenan ta bay tras di e 
scol pa huma marihuana. 

E ta bisa polis cu e dia ey, el a 
bay hunto cu aigun docente pa 
controla y a topa aigun mucha 

Turista canando 
den Schelpstraat 
anochi a keda 
atraca cu arma di 
candela 


E turista I.A.R.V. naci na Puer¬ 
to Rico di 41 ana, a bay cana 
den Schelpstraat den oranan 
di anochi, y a hay’e sorprendi 
pa un atracador cu arma di 
candela preto den su man. 

E homber a acerke y a menas’e 
y a bis’e pa duna su holoshi y 
tambe su cartera. 

Despues cu el a duna atraca¬ 
dor su holoshi, esaki a puntr’e 
pa su cartera. Pero e turista, 
pensando cu e mester di su 
documentonan, a saca placa 
for di e cartera y a duna e 
homber atracador e cartera. 
El a bisa polis cu e homber 
ta color scur, cabey wetlook 
y tabata bisti cu un jeans y 
caminsa bruin. Polis a tira un 
bistå den becindario, pero no 
a topa cu e atracador, kende 
sigur mester ta un choller. 



Tel: 583-1400 
Fax: 583-1444 


eytras, pero no a haya nan ta 
huma marihuana. E director a 
bisa polis cu el a pone Direc- 
tie Onderwijs na altura, pero 
nan a bisa cu no por manda e 
muchanan for di e scol. Tambe 
nan a papia cu e mayornan y lo 


pidi ayudo di polis y hasta nan 
tin intencion di papia cu Alto 
Comisario di Polis pa busca un 
solucion. 

Polis a pasa mas lat parti patras 
di e scol, y a haya 4 mucha, pero 
nan no tabatin marihuana. 


..Alinea,. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Senor ta mi wardador,mi’n tin falta di nada, 

Den eunueu di yerba berdé, e ta ponemi a sosega; 

E ta hibami na awa tranquil, pa mi hana forsa” 

Salmo 23.1 

Cu dolor na nos curazon,nos ta participa fayeeimento di nos ruman: 



LUDOVICO ANTONIO CURIEL 

Miho conoci como: “Toni” 
*10-10-1941 f 02-09-2008 


Na nomber di su Rumannan : 
Primo y Primanan 


Benedicto “Didi” Curiel 
Carmen “Camichi” Curiel 


Famia : Curiel, Farro, Giel, Arends, Kelly, 

Lacle, Webb, Boekhoud, Tromp 
Zievinger, Angela, De Cuba, Ras, Rijke, 
Antonnette, Giron, Escobar, Palm Ridderstaat, 
Koolman, y demas famia ta invita tur amigo, 
bisina y conoci pa asisti na acto di entiero cu lo tuma lugar Diabi¬ 
erna 05 September 2008 pa 9’or di mainta na Misa Santa Anna y 
saliendo ll’or di mainta pa Santana Catolico na Noord. 


E restonan mortal lo ta reposa di 7’or di mainta na Aurora 
Funeral Home, Cumana #76. 


Adres pa condolencia : Aurora Funeral Home ,Cumana #76 
Diahuebs 4 September 2008 
7’or pa 9’or di anochi. 

Nos ta lamenta cu nos no por ricibi bishita di condolencia na cas 
Nos ta pidi nos disculpa si nos por lubida un of otro famia den nos 
tristeza. 


DIARAZON atardi 4.20, Maritieme Politie a bay controla laman, 
debi cu ultimo tempo nan a yega di haya melding di oilspill. Polis 
a bay y ta mira un boto west di Lighthouse y nan ta bay pa mira 
kico t’e problema. 

Ora cu polis a yega nan ta topa cu aigun buscador den laman, cu 
ta un instructor y 3 busceador. 

Polis a haya un boto tambe y nan ta bisa polis cu nan a baha e 
busceadornan, pero debi na e stroom, nan no por a benta anker. 
E busceadornan a bay cu un compania di deporte acuatico. Polis 
a scual e hombernan riba boto . 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Ruman Sita a pidi: 

"Dios a dune sosiego eterno, ela busca felicidad y ela ricibi felicidad 
perpetua, 

ela bati na porta di shelo y Dios a habri su brazanan y turne den su 
Gloria." 


Mateo 7:7 


Cu inmenso tristeza na nos curazon, nos ta participa fayeeimento 
inespera di nos ruman, tanta y euna stima: 



Felicia Koolman 

miho conoci como ”Sita " 

* 11 - 2 -1934 - + 2 - 9 - 2008 


Na nomber di su: 

rumannan: Pablo Koolman 

Juancito "Walter" Koolman 

Simeon "Jenny" y Carmen Koolman Laclé 

Gregorio "Ronny" y Myriam Koolman-Morales 

Cirilio y Mireya Koolman-Thielman 

Clovis y Filomena Koolman-Vos 

Lidia Koolman 

Virgil y Greta Koolman-Koolman 

sobrino y sobrinanan: 

Eugene Koolman y famia 

Gregory y Gianna Koolman-Singer y famia 

Yivienne y Derek Peterson-Koolman yfamia 

Gino Koolman 

Andy Koolman y famia 

Lorena y Gregory Kwidama-Koolman y famia 

Junior Clovis Koolman 

Juliska y Henry Hernandez-Koolman y famia 

Francis Koolman 

Gisela Koolman 

Jason Koolman 

Christopher Koolman 

primo y primanan na Aruba, Corsow y Merca, Miembronan di Blue 
Army y Legion di Maria y demas famia ta invita tur amiga, bisina y 
conoci pa asisti na e acto di entiero cual ta tuma lugar diabierna 5 
di september 2008 pa 10:30 di mainta saliendo for di Memento¬ 
mori Funeral Home pa Misa Virgen di Fatima na Dakota despues 
pa santana catolico den Caya Ernesto Petronia. E resto mortal lo ta 
reposa for di 9'or di mainta na Mementomori Funeral Home, Arend- 
straat 105 na Oranj estad.. 

Adres pa condolencia: Mementomori Funeral Home 
Diahuebs 4 di september 2008 di 7'or pa 9'or di anochi 

Nos ta lamenta cu despues di entiero nos no por ricibi bishita di 
condolencia na cas. 

Monica Kock contento cu reaccionnan 

ricibi riba su buki 


LIDER di e partido roos, Mon¬ 
ica Kock a mustra con contento 
y gradici e ta relaciona cu e 
cantidad di reaccionnan cu el 
a bin ta hayando riba su buki 
recien publica. El a gradici tur e 
bon deseonan cu el a ricibi di tur 
hende caminda cu e y su famia 
ta hopi gradecido cu e apoyo cu 
nan a ricibi cu e buki. E ta ex- 
presa cu e tabata un momento 
hopi importante pe caminda cu 
tanto su famia y amigonan por 
tabata presente y forma un parti 


di e logro personal aki. 

E buki ‘Tuma mi man y cana 
cumi’ ta obtenibel na tur libreria 
y boticanan y diasabra awor 
Monica Kock lo bay ta na An- 
traco pa 4’or di atardi pa esun 
cu kier pa e firma e buki. 

Igualmente el a desea su colega 
Rudy Lampe hopi exito cu su 
buki y e ta spera cu e tambe por 
disfruta di e logro aki hunto cu 
su famia y amigonan mescos cu 
el a disfruta cu su logro. 

PATUR FIESTA 
PAMUCHA 

YAMA 

5923523/5838769 


TA BENDE 


TA BENDE 


TA BENDE 

TERENO 

EINGEDOM 

916M 2 na 

Tania Leeudert. 
Prijs 113.000 parnas 

infnrniaf-inti 

yarna 5931082 


UN DOUBLE TIER 
KEYBOAD STAND 
SEGUNDA MANO 
AWG 300,- 

Yama: 749-7669 


Mitsubishi Pajero 

Automatic cu airco den bon condicion 
Afl. 15,000 

Pa mas info tuma contacto via Tel: 7300512 


Rgsultodo di loterio 


IDITOOTOCH 

4874 

5214 

5496 


mtc 

9247 Cancer 



BIGFCUR 

9538 


SUPBIFOUR 

8918 


LOTTODDA 03-07-14-17-28 


DARIO 

0625 

5934 

1164 


OCRSQ/V 

0143 

0470 

9805 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom. ni den cada cuadra. 

Servicio pa Comunidad 

JTelefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Botica Kibrahacha 
Pariba di Brug: Botica Aloe 

Dokter na Warda h 

Pabou di Brug: dr. 

Pariba di Brug: dr. Cheung 


Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 

583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

R E DAC CIO N: noticia@awemainta.com. 
BENTA Dl AVISO: 
sales@awemainta.com 

JLliiA 


Con pa yuda un persona iritabel 


Ora bo kier duna conseho na un persona riba un eror 
cu e'la haci of riba cierto defecto den su character, e 
miho manera ta pa haci'e na e mes manera cu porc'i 
spina ta haci amor: hopi cuidadosamente. 

Hopi biaha ta dificil pa habri wowo di un amigo of 
familiar riba nan mes fayonan. Y ta mas riscante 
ainda pa discuti un eror na e manera cu un mayor lo 
anda cu su responsabilidadnan. Bo ta core e riesgo 
di worde ataca, aunque bo motivacion ta uno 
honorabel y bo ta preocupa pa e interesnan di e otro 
persona.. Permitimi ofrece un sugerencia cu quizas 
por yuda den ehecucion di un tarea delicado asina. E 
derecho pa critica mester ta algo cu bo merece, te 
hasta ora e conseho ta contructivo y 
desesperadamente necesario. Prome cu bo haya e 
derecho pa entremete den auto-estima di un otro 
persona, bo mester demostra respet p'e como 
persona. Bo mester inverti tempo y esfuerzo den su 
bida den un ambiente di amor y carino, y cu calor 
humano. 

Ora un relacion di confianza a worde construi 
cuidadosamente, lo bo a merece e derecho pa discuti 
un topico potencialmente delicado. Unavez e 
motivacionnan a worde clarifica, bo por pasa bo 
sugerencia y criticanan poco poco den su direccion. 
Pero, mientras bo ta haciendo esey, tene na cuenta 
cu aigun persona, aigun caminda lo desea di drecha 
aigun di bo fayonan tambe. 



Guyabastraat 4, Dakota Tel: 582 4748 


S3 B&P/ INTERFACE ARUBA N.V 

TRAINING AND CONSULTANCY 

We are pleased to announce our training Schedule for the month of September 2008. 

We can also provide these trainings as, customized In-Company training. 

► Magazijn Manager (Starting Sept. 1) 

► Secretarial Management (Starting Sept. 9) 

► Labor Law in Aruba (Starting Sept. 10) 

► Time Management (Starting Sept. 10) 

► Professional Telephone Behavior (Starting Sept. 11) 

► Public Speaking and Mind Mapping (Starting Sept. 29) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

_ UPGRADING PEOPLE IS OUR BUSINESS ! _ 

Arnoud Boesten 

Ta importante pa pueblo 
por haya un bon 
informacion di loke ta 
pasa den hospital 

ARNOUD Boesten, director medico di hospital durante un 
encuentro cu prensa a expresa cu edificio caminda hospital ta 
ubica ta di Pais Aruba, pero cu e por sigura cu hospital no ta 
di e minister. Hospital ta wordo paga dor di AZV, pero esaki 
ta un schade verzekering, lo cual no ta indica cu hospital ta di 
AZV tampoco. SZA (Stichting Ziekteverpleging Aruba) di cual 
Boesten ta presidente di e directiva ta e dunador di trabou y 
responsabel pa e calidad, pero nan tampoco ta dono di hospital. 
Dono di hospital ta pueblo di Aruba. 

Pa por comunica cu pueblo, hospital tin e deber di ta habri y 
transparente y mester zorg pa un bon comunicacion y bon in¬ 
formacion ademas di un bon tratamento di kehonan. 
Importante den e comunicacion cu pueblo ta pa bisa cu hospital 
no ta un organizacion politico. 

E emocionnan ta hunga un rol importante serca e personanan cu 
mester haya informacion di kico ta pasa den hospital caminda 
prensa ta hunga un rol importante. Segun e director medico ta 
dificil pa duna bon informacion riba hospital. Esaki pasobra 
duna bon informacion tin su limitenan debi na e privacidad di 
e pacientnan, pero tambe dor di e privacidad di e trahadornan. 
Prensa mester por sa cu hospital no por bisa tur cos di un hende 
un di un caso sin mas. 


TIPO Dl CAMBIO OFICIAL 

Valido pa 05 September 2008 


Placa Extranhero 

BankRapieren 

Wsselert Cheque 

ReisChequeen 

Q/erBoetingen 

Berta 

na 

Pltiico 

US Dollar 

1.77 

1.78 

180 

CAN Dollar 

1.66 

168 

1.70 

Engelse Pond Sterling 

3.11 

3.16 

3.22 

ZAitseræ Frank per CHF. 100 

160.61 

161.33 

162.13 

NedArt GUden perANG. 100 

98.00 

100.00 biljetten 100.20 
chq./aerboeking 100.00 

J apanseyen per) PY. 10.000 

163.12 

164.61 

16626 

EuroperXEU. 100 

255.20 

258.M 

260.63 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 




Aries 21 Mrt - 20 Apr 

Momento adecua pa expresa bo 
vitalidad. Keda alerto pa cu aigun cambio 
cu lo por presenta. 


qfisTauro 

W ■ Lo bo t 


21 Apr - 20 Mei 

tin e tendencia di radicaliza 
bo energia, bo tendencia na no acepta 
autoridad por trese problemanan pabo cu 
bo superiornan of autoridadnan. 


Geminis 21 Mei-20Jun 
Posicion di e astronan ta indica cu ta 
dianan mas suave y trankilo cu lo normal. 


4å 



Cancer 21 jun-20jui 

Situacion di e astronan ta 
presenta un momento poco favorabel pa 
e cuestionnan economico. Sin embargo 
e situacion ta cambia pa lo relaciona cu 
curazon. 




Leo 21 Jul - 20 Aug 

Bo ta pasando den un momento di 
rebeldia, mas of menos disimula. Controla 
bo mes pa bo logra e resultadonan desea. 


Ji 


Virgo 21 Aug - 20 Sep 

Lo bo experimenta cu bida ta 
pone bo integridad na prueba. Haci un bon 
examen di consenshi y si bo mester, haci un 
cambio den bo bida. 


/Kk Libra 21 Sep - 20 Okt 

Venustasiguiopuestonabosigno, 
loke no ta favorecebo. Bo tin e tendencia 
na busca seguridad y esey por dana aigun 
proyectonan. 


f A Scorpio 

LIT Predisposk 


21 Okt - 20 Nov 

Predisposicion na reaccionnan 
inespera, na kier kibra e modelnan di 
conducta. Practica e autocontrol. Ta 
importante pa no complica bo bida. 


£ 


Sagitario 21 Nov-20 Dec 

Posicion di Luna ta faborece e 
tendencia na sinti un aumento di forza di 
boluntad. 




Capricornio 21 Dec 20j an 

Predisposicion na dispersa 
e forzanan, cu peliger di no obtene 
resultadonan satisfactorio den ningun 
aspecto di bida. 



Aquarius 21 jan-20 Feb 
Bo animo positivo y optimista ta 
contribui cu bo relacionnan den diferente 
ambito ta bai bon y nan ta satisfactorio. 



Piscis 21 Feb - 20 Mar 
tyf Precaucion cu bo gastonan, 
tendencia na gaba riba bo posicion social. 
Momento cu lo ocasionabo satisfaccionnan 
aparente. 

Avion di American Airlines cu aterizahe 
di emergencia na Los Ångeles 



LOS Angeles - Un avion di 
American Airlines cu tabata 
bula di Los Angeles, Merca, pa 
Toronto, Canada, cu 136 pasa- 
hero a bordo, ayera a efectua 
un aterizahe di emergencia 
na e aeropuerto di Los Ange¬ 
les, despues di a comproba cu 
durante cu e’la lanta vuelo, 
dano a worde haci na un di su 
tirenan. E avion a lanta vuelo 
pero, despues di a ripara su 
incidencia, a’la keda bula te 
ora por a facilita un pista pa 
e baha y soluciona su prob¬ 
lema. E aterizahe, cu a wordo 
sigui pa canalnan di television, 
a tuma lugar sin incidente. 
Segun autoridadnan local a 
informa, e aparato, un Boe¬ 
ing 737, a keda circula riba 
e zona pa entre 45 minuut y 
un ora, te ora e pilotonan a 


haya aprobacion pa baha na 
e aeropuerto di Los Angeles. 

"Esey lo a disminui e posibili- 
dad di aigun tipo di candela na 
momento di ateriza”, segun 
Albert Rodriguez, vocero di e 


aeropuerto. "Tog a keda algo 
di peliger".E tripulacion di e 
vuelo 1586 a tuma contacto cu 
e controladornan aereo di aero¬ 
puerto di Los Angeles pa 11.20 
ora local, pa informa di e tire cu 
a rementa y pa pidi permiso pa 


un aterizahe di emergencia. 
Finalmente e avion a baha 
sin novedad y intervencion di 
bombero no tabata necesario, 
y tampoco di e servicionan di 
emergencia cu tabata prepara 
pa actua. 


Nos Mundo Loco 


Asesino lo ser 
conberti den 
cuminda pa pisca 

Un prisonero condena na morto na 
Texas lo tin su curpa conberti na cu¬ 
minda pa pisca y duna na goldfish. 

Gene Hathorn di 47 aha a duna su 
consentimiento na e artisita Marco 
Evaristti pa usa su curpa como arte 
como parti di un projecto riba cat- 
igonan di morto. 

Si Hathorn su ultimo apelacion no ta 
exitoso, Evaristti lo pone e curpa di 
hathorn den deep freeze pa despues 
conberti esaki den cuminda pa pisca 
cu cual bishitantenan na un exhibi- 
cion por duna di come na goldfish. 

Evaristti, un artisa Chileno bibando na 
Dinamarca, ta spera di por cuminsa 
e trabao dnetro di un aha si Hathorn 
ser nenga un apelacion pa e di 
tres bez. 

E a bishita Hathorn pa promer biaha 
na April di e aha aki y ora cu e a 
sugeri e idea na Hathorn, kende a ser 
condena pa a mata su tata, madrasta 
y ruman na 1985, e a bia di acuerdo 
inmediatamente. 

Evaristti a bisa: "Gene su storia ta 
uno fuerte pero no ta su storia kiko 
ta importante pami ya cu e sistema 
existente den sociedad manera esun 
Mericano ta un manera primitvio y 
vulgar, e sistema di mata hendeanan 
manera esaki.” 

“E kier ta parti di e arte aki. E ta e 
ultimo cos e por haci pa sociedad y 
e ta mire como algo positivo.” 

Tin duda cu Evaristti lo por usa e 
restonan di Hathorn den tal manera 
pero e ta prepara pa bai corte si ta 
necesario. 

Evaristti a forma parti den diferetne 
otro exhibicionnan controversial den 
pasado. E a gana notoriedad pa 
promer bez pa un exhibicion den 
un museo na 2000 una e a pone 
un goldfish den un blender electrico 
yena cu awa y a invita bishitantenan 
pa cende e machin. 

E droga cu ta cabando cu sernan humano! 



TA asina cu ultimo temponan 
hopi di esnan cu ta adicto na 
droga ta dicidi pa uza e droga 
yama Base of piedra. Motibo di 
esaki ta cu, e ta mas barata y ta 
duna efecto (euforia) rapido 
cu ta dura mas o menos un 
20 minuut. E droga aki ta uno 
hopi adictivo y peligroso pa 
sernan humano mirando e 
contenido, hopi biaha esaki 
ta wordo traha den lugarnan 
No-higienico y cu producto- 
nan cu no ta pa hende con- 
sumi manera; amoniak, ether, 
kerosin, baking soda, zur di 
bateria eet. 

Base ta Cocaina cu hende ta 
cushina pa por huma riba pipa. 
E ta un puiro color blanco/geel 
of krem/maron. E color ta 
depende di locual e la wordo 
mescla eune pa por procese 
(pa rindie, hade hopi). Tambe 
e ta wordo huma riba foil y den 
cigaria, tur sorto di pipanan ta 
wordo traha pa e uzadornan 
di tur sorto di material man¬ 
era glas, boter, hero, plastic y 
ceramica. 

Uzodi Base of Piedra ta adic¬ 
tivo y ta hiba hende na hopi 
comportacionnan cu no ta 
wordo acepta socialmente 


manera; ganamento, horta- 
mento, violencia eet, e efee- 
tonan ta domina e bida di e 
uzador por completo. Mayoria 
hende cu ta consumi e droga 
aki ta haya nan mes den prob- 
lemanan social, cu husticia 
y den relacion familiar. Pa 
motibo cu e efeetonan ta asina 
cortico e uzado constante- 
mente ta en busca di placa of 
e Base pa e uza pa asina bolbe 
haya e sentimento cu e droga 
aki ta duna (euforia, kick, 
placer). 

E proceso di adiccion na e 
droga aki ta progresa mas liher 
compara cu otronan, 
e hende ta empeora hopi mas 
liher, fisicamente y tambe 


mentalmente. Hopi biaha nan 
ta mustra comportacionnan di 
paranoia, por ehempel wak 
pitufo, diabel y monster eet. 
Esaki ta e droga di preferen- 
cia serca esnan cu ta wordo 
categorisa den comunidad 
como “choller”, esta e adic- 
tonan ambulante cu nos tin. 
Fisicamente e droga aki tin 
hopi influencia riba e curpa 
humano, manera danonan 
permanente di cerebro eet. 
Base ta caba cu bo djentenan, 
cuero y organonan principal. 
Mentalmente e ta trece hopi 
confusion y perdida di me- 
moria. Hendenan cu consumi 
e droga aki pa hopi tempo tin 
hopi chens di haya malesanan 
mental y problemanan cu 


personalidad, cu ta pone cu 
hopi biaha nan mester haya 
ayudo psikiatrico. Den e grupo 
di consumidor (adictonan) 
aki tambe tin e asina yama 
“double trouble”, kiermen 
hendenan cu dos problema, 
e adiccion y e problema men¬ 
tal. 

E parti di sexualidad serca un 
uzado di Base tambe ta hunga 
un rol hopi grandi mirando 
cu e ta influencia e hende su 
sentimentonan y placer. Hopi 
biaha e uzo di base ta wordo 
relaciona na sex, uza prome 
cu haci sex, haci sex bou influ¬ 
encia na cualkier momento/ 
lugar y cu tur sexo. Den e 
combinacion aki hopi hende ta 
wordo contagia cu malesanan 


transmiti sexualmente. 
Mundialmente ta wordo con- 
seha pa brinda esnan den adic¬ 
cion na Base e ayudo/sanacion 
basa riba e aspectonan Holis- 
tico, mirando cu estudionan 
ta mustra cu esaki ta mas efee- 
tivo pa e adictonan na Base. 
Cu aspectonan Holistico ta 
referi na e cuater aspectonan 
humano, esta; social, mental, 
fisica y spiritual. 

Tratamento mester ta basa 
ariba e cuater aspectonan 
aki cu a bai perdi serca e 
persona adicto na Base pa e 
por recupera y re-integra den 
comunidad. 

Pa mas informacion pasa na 
Centro di Informacion pa 
Asuntonan di Droga. 


Women’s Club of Aruba ta habri su Ana Nobo 


DIAMARS, 2 di september 
2008, durante un almuerzo 
na La Terraza de un ambiente 
di fiesta cu e artista Etty Top- 
penberg, Women’s Club of 
Aruba (WCA) a habri su ana di 
Asociacion 2008-2009. 

Vice -Presidente, Sra. Mily 
Henriquez-Vos, a toca e honor 
di atende e habrimento di e aha 
nobo y e parti di asuntonan di 
trabao. 

Sra. Henriquez a yama un 
bonbini na su miembro hon- 
orario, Sra. Clarette Refunjol- 
Lopez, y demas miembro y nan 
huespued na e 74 aniversario di 
WCA, anunciando preparacion 
pa nan 75 aha di existencia, 
Aha di Diamante, pa otro aha 
september 17, 2009. 

E plan di trabao pa e aha venide- 


ro ta inelui por ehempel aten- 
cion special na “Obesidad den 
grupo di hende hoben” y pa 
yuda preveni obesidad pa un 
mihor salud di nos hoben nan. 
WCA ta sostene e programa 
di Dr. Richard Visser cu ta 
haci e hobennan conciente 
di e problema di obesidad. 
Tambe e aha aki, WCA lo sos¬ 
tene e programa contra «Do- 
mestic Violence» - «Violencia 
Domestico» cu atencion inter- 
nacionalmente ta wordo pidi 
na tur Women’s Club rond di 
mundo via General Federation 
Of Women’s Clubs, situa na 
USA, cu e lema “No Excuse.... 
for Abuse”. 

Na juni 2008, varios miembro 
di WCA a participa den e 117 th 
GFWC Annual International 


Convention - na Chicago, cu 
participacion di mas cu 800 
persona. 

Tambe e mainta a tuma lugar In- 
stalacion di dos miembro nobo 
di Club esta, Migdid Croes-de 
Jong y Ifna Boekhoudt-Nivil- 
lac. 

Un comunicado di bonbini di- 
rigi na tur miembro di WCA di 
Presidente Adelaida Ponson (cu 
ta ausente pa motibu familiar) 
a wordo lesa den cual e ta pidi 
tur miembro pa coopera cu tur 
proyeeto andando di WCA y 
pa yuda e comunidad di Aruba 
mas cu ta posibel aplicando 
nan talento personal mas efee- 
tivo, bisando: “Every-one has 
talents, let’s use them to the 
fullest”! 

sa un tiki mas di FAVI 



Haya 



DESPUES di vakantie grandi, 
FAVI a cuminsa bek cu su ac- 
tividadnan semanal. FAVI a 
cuminsa riba diahuebs cu e 
grupo di obra di man cu yama 
FAVI-Do. 

FAVI-Do ta consisti di un grupo 
di mas o menos 50 persona di 
entre 30 te cu 90 aha y cu ta 
ciego of cu tin un limitacion 
visual. Nan ta bini huntu tur 
diahuebs di 9or di mainta te cu 
Hor di mainta. Bou di guia di 
aigun boluntario e clientenan 
ta traha flor, macuto di pitriet 
y ta traha obranan di macramé. 
Mayoria di e clientenan mascu- 
lino ta gusta hunga domino. 

Ariba diamars un grupo di mas 
o menos 20 cliente ta hasi eher- 
cicio. FAVI tin un fitness-room 
amplio cu diferente machin pa 
train. Tambe e grupo ta haya 
aerobics y yoga pa relaha e 
curpa. E ehersicionan ta wordo 
duna dor di 2 boluntario cu ta 
pensionado. 

FAVI ta brinda tambe, les di 
computer y typeles. Actual- 
mente aigun cliente ta siguien- 
do e lesnan aki y ja caba nan 
por hasi uso di internet y tambe 
chat. Ta di remarka cu techno- 
logia ta basta avansa y ta hasi 
cu awor aunke cu bo tin un 
limitacion visual of bo ta ciego, 
bo por hasi uso di computer y 
internet. 

Banda di actividadnan den 
grupo, FAVI ta brinda activi¬ 
dadnan individual tambe. Por 
menciona actividadnan di bida 
diario como un ehempel. Ora un 
persona ta avisa cu pa motibo di 
su bistå e no por funciona opti¬ 


mal mas den su rutina diario, 
FAVI ta brinda guia den esaki. 
FAVI por guia e persona den su 
cas (y riba caya), pa orienta su 
mes mihor, tambe con pa anda 
cu materialnan y reconoce ob- 
hetonan. Esaki ta wordo hasi 
dor di marka obhetonan cu un 
color cu bon contraste of dor 
di markanan den forma rondo, 
vierkant etc. 

Esaki ta wordo haci cu un stift 
cu su inkt ta bira duru y ta haci 
posibel cu bo por fula locual bo 
a marka. Ahustacion di lus den 
cas of na trabou tambe ta hasi 
un diferencia pa personan cu un 
limitacion visual. E guia tambe 
por ta un simpel tip cu ta haci 
un diferencia grandi. 

FAVI tin materialnan cu ta yuda 
e persona ciego of cu un limi¬ 
tacion visual sinti su mes mas 
util. E garoti blanco ta yuda pa 
orienta y pa nota obstaculo. 
Daisyspeler ta e aparato cu ta 
duna e persona ciego of cu un 
limitacion visual e posibilidad 
pa scucha un buki cu e ta gusta. 
E “talking watchnan” ta hopi 
usa pa clientenan cu problema 
di bistå ya cu nan no mester 
depende di un otro hende/ 
radio of tv pa informa nan e 
ora. Asina por sigui menciona 
mas medionan auxiliar cu FAVI 
ta brinda. 

FAVI ta duna guia y tambe 
ayudo practico riba tereno so¬ 
cial, emotional y financiero, na 
personanan cu un limitacion 
visual of cu ta ciego y tambe 
na nan famia. Hopi biaha ta 


pensa na brinda ayudo na e 
persona cu a perde su bistå of 
cu su bistå a bira limita, pero ta 
lubida riba e famia cu tambe ta 
haye confronta cu cambionan. 
FAVI ta brinda guia na famia 
pa asina nan por siha biba cu 
e cambionan aki y toch sigui 
biba mas optimal posibel. Si bo 
perde bo bistå of bo bistå bira 
limita, e ta un perdida. Hopi 
biaha e persona mes y su famia 
ta pasa den un proceso di acep- 
tacion. E proceso aki pa esun e 
ta mas facil of mas dificil cu pa 
e otro. FAVI ta brinda guia den e 
proceso di aceptacion aki. 

Aruba conoce casonan di baby 
cu ta nace ciego of cu un limi¬ 
tacion visual. FAVI ta traha 
conhuntamente cu Jeugdg- 
ezondheidszorg y Stichting Wit 
Gele Kruis pa brinda un mihor 
servicio na baby y muchanan cu 
tin un problema visual of cu ta 
ciego. Stichting Wit Gele Kruis 
ta e instancia cu hopi biaha tin 
e prome contacto cu babynan y 
nan mayornan. E stichting aki 
ta hasi chekeo riba diferente 
aspecto di cual tambe e bistå. 
Na momento cu Wit Gele Kruis 
detecta cu un mucha tin un 
problema cu su bistå e ta referi 
e mayornan na dokter di bistå y 
FAVI. FAVI ta hasi observacion- 
nan mas detaya pa cu e bistå y 
tambe ta tene contacto estrecho 
cu dokternan di bistå. Despues 
di e chekeonan haci dor di FAVI 
y tambe e resultato di analisis di 
dokter di bistå, FAVI por brinda 
yudansa ora cu ta necesario. Ta 
importante pa detecta proble- 


manan di bistå trempan ya cu 
esaki ta pa un mihor desaroyo 
mayan. 

FAVI ta brinda guia tambe 
na muchanan mas grandi cu 
ta bishita scolnan regular. E 
trahadornan di FAVI (guia 
educacional) ta tene contacto 
cu mayornan y maestronan di 
scol. Un plan di guia ta wordo 
formula huntu cu e mayornan y 
maestro di scol pa guia e mucha 
pa e por funciona optimalmente 
na scol. 

Un problema di bistå of cu cieg- 
era no kier men cu un mucha 
no por desaroya su mes. FAVI 


conoce personanan cu un bistå 
limita of ciego cu a logra nan 
meta y cu awor ta trahando. Sr. 
Gino Wever cu ultimo tawata 
den e programa di Un dia den 
Bida ta un ehempel di e perso¬ 
nanan aki. 

Asina FAVI por sigui menciona 
hopi ayudo mas cu por wordo 
ofreci na personanan cu un 
limitacion visual of cu ta ciego y 
nan famianan. Pa informacion 
mas detaya, tuma contacto cu 
oficina di FAVI na telefoon 582 
5222 of pasa na Primavera 255. 
FAVI ta cla pa yuda bo. 






















































